Takmičarska komisija Rukometnog saveza Srbije utvrdila je listu klubova koji su dostavili prijave za popunu upražnjenih mesta u ligama.\nZa popunu ranga ni u muškoj ni u ženskoj konkurenciji nije bilo prijava od klubova sa juga Srbije. Kod muškaraca se prijavilo pet ekipa - Morava iz Velike Plane, Jugović iz Kaća, Crvenka, Radnički iz Kragujevca i Hajduk Veljko iz Negotina.\nZa popunu ženske Superlige prijavila su se tri kluba - Bor, Radnički iz Kragujevca i požarevački Mladi radnik.\nSve aktivnosti Takmičarske komisije RSS-a u vezi sa popunom upražnjenih mesta u ligama odlažu se do dobijanja tumačenja Odluke o trajnom prekidu i poništavanju takmičarske sezone od strane UO RSS - piše u saopštenju.\nNaime, klubovi ARKUS lige za rukometaše su na sednici Skupštine odlučili da ne prihvataju odluku o proširenju ovog ranga na 16 ekipa, pa je ta odluka "vraćena Upravnom odboru RSS na preispitivanje, uz pisano obrazloženje stava klubova ARKUS lige".


Na ovaj korak su se odlučili, kako tvrde, zbog ignorantskog odnosa Vlade Tuzlanskog kantona, od koje traže vraćanje oduzete koncesije za eksploataciju kvarcnog pijeska. Sa druge strane, iz Vlade tvrde da će koncesija preduzeću biti dodijeljena tek kada deblokira svoje bankovne račune i izmiri prethodna dugovanja.\nIvanić protiv formiranja agencije za bankarstvo na nivou BiH\nOsnivanje državne agencije za bankarstvo, kao regulatornog tijela na nivou BiH, bilo bi direktan prijenos nadležnosti i protiv sam toga, izjavio je danas član Predsjedništva BiH Mladen Ivanić. On očekuje da će se utvrditi odgovornost Agencije za bankarstvo Republike Srpske za propast dviju banaka u tom bh.entitetu.Ivanić je istakao da nema informaciju o uvjetima koje je postavio MMF za novi kredit BiH te smatra da, ukoliko RS i dobije oko 300 miliona KM od novog trogodišnjeg stand-by aranžmana, neće biti dovoljno da se pokrije deficit u entitetskom budžetu.\nFederalno ministarstvo raseljenih osoba u toku 2015. realiziralo 2.536 projekata\nU Vladi FBiH danas je predstavljen izvještaj o radu Federalnog ministarstva raseljenih osoba i izbjeglica za 2015. godinu u kojoj je ovo ministarstvo realizovalo 2.356 projekata. Resorni ministar Edin Ramić je rekao da su aktivnosti ovog ministarstva bile su usmjerene i na rekonstrukcije stambenih jedinica za potrebe povratka, osiguranje uslova održivog povratka, nastavak aktivnosti na zatvaranju kolektivnih centara i socijalno-ekonomskoj održivosti povratka. Ramić je danas rekao i da Zakon o porezu na nepokretnosti u Republici Srpskoj Bošnjaci povratnici mogu okrenuti u svoju korist, i da umjesto da plaćaju porez na zemljište, od Vlade RS-a mogu dobivati poticaj za tu zemlju, ukoliko je zasiju ili na njoj budu uzgajali stoku.\nSDP i DF uputili prijedlog o Mostaru\nSDP i DF dostavili su Interresornoj radnoj grupi Parlamenta BiH prijedlog izmjena Izbornog zakona koji se odnosi na Grad Mostar. Po ovom prijedlogu izborne jedinice u Mostaru čini 6 gradskih područja i centralna zona. U Gradskom vijeću od 35 vijećnika najmanje 4 bi bila zastupljena iz svakog konstitutivnog naroda i jedan iz reda ostalih, a nijedan konstitutivni narod ili iz reda ostalih ne bi mogao imati više od 15 predstavnika u Gradskom vijeću Mostara.\nObilježena 24. godišnjica pogibije "Zlatnog ljiljana“ Safeta Hadžića i njegovih saboraca\nPolaganjem cvijeća na spomen-obilježje ispred zgrade Općine Novi Grad Sarajevo danas je obilježena 24.godišnjica pogibije heroja odbrambeno-oslobodilačkog rata i dobitnika najvećeg ratnog priznanja "Zlatni ljiljan“ rahmetli Safeta Hadžića i njegovih saboraca. Oni su poginuli 18. aprila 1992. godine u akciji izuzimanja naoružanja u fabrici namjenske ndustrije "Pretis“ u Vogošći. Ova akcija bila je jedna od ključnih za odbranu Sarajeva.


Vučić: U naredna tri dana nećemo da zatvaramo gradove - Politički.rs\nNećemo da zatvaramo gradove još, nećemo donositi teže mere, rekao je predsednik Srbije Aleksandar Vučić. Mi se približavamo periodu kada ćemo imati pet, pa dvadeset, pa trideset mrtvih dnevno i to će da raste i moja molba je nemojte da izlazite iz kuće, to je jedini način da sačuvate sebe i svoje bližnje, dodao je. Očekujemo još nekoliko stotina respiratora u narednih 10, 12 dana, naveo je i dodao da je juče primljeno dodatnih 1340 lekara i 1900 medicinskih sestara. Stiže pomoć iz Emirata, sutra u 1 ili 2 sata posle ponoći, dodao je.\nBili smo spremni da odluku o zatvaranju gradova donesemo, ali bi nam to iziskivalo više policije, koja nam je potrebna sada za proveravanje onih koji su u izolaciji, rekao je Vučić. Mi nismo mali, sa ovim ljudima koji su došli, mi imamo sedam miliona građana, dodao je.\nRekao je da u naredna tri dana neće biti promene te odluke, ali da će se posle toga videti.\nPenzionere je zamolio da ne izlaze ni nedeljom ujutro.\n“Mi se približavamo periodu kada ćemo imati pet, pa dvadeset, pa trideset mrtvih dnevno i to će da raste geometrijskom progresijom i mnogo smo srećni što smo u poslednja 24 sata imali jednog mrtvog. Ne zaboravite da mi imamo više stanovnika od drugih na Balkanu i da imamo najveći priliv iz inostranstva”, rekao je Vučić, ponovo zamolivši građane da ne izlaze iz kuća.\nU ovom trenutku imamo 156 respiratora u KBC “Dragiša Mišović”, a imali su 31, i još će biti, jer imaju mogućnost za 186 priključaka. U Zemunsku bolnicu smo danas doterali još 10 koje smo kupili iz Kine, koji su noćas stigli, i sada ćemo u Gradsku bolnicu na Zvezdari, rekao je. Podsetio je da je ukupno nabavljeno dvostruko više respiratora nego što je bilo.\nVučić je rekao da će morati i da se grade nove bolnice, da će biti upotrebljene neke hale kao što su Čiar, Niš, u Novom Sadu. Mnogo smo se oslanjali na VMA zbog hiljadu ležaja, kineski stručnjaci su rekli da zbog ventilacije ne bi trebalo da ga uzmemo, dodao je. Moraćemo da uzmemo Halu sportova ili Pionir, Čair počinje da se radi u Novom Sadu sajamske prostorije, jer su bolje nego SPENS, dodao je. “Svakoga dana sve više ljudi nam ide na respiratore i svakoga dana sve više ljudi dolazi u bolnice”, rekao je, dodajući da neko, da bi ozdravio, mora da ostane najmanje 15 do mesec dana.\nDobili smo noćas 120.000 epidemioloških maski, one idu u sve zdravstvene ustanove u Srbiji, ali nam stiže 15 miliona maski, već sutra 3,5 miliona, preneo je, dodajući da su se postarali da građani Srbije dobiju ono što nema sada ni Njujork ni London.\n“Sutra nam u 1, 2 po ponoći nam stiže veliki avion iz Emirata, zahvaliću se još jedanput šeiku Muhamedu bin Zajedu al-Nahjanu “, najavio je Vučić.\nNa svetskom tržištu je, kaže, opšta otimačina oko respiratora, dodajući da više ne vrede ni ugovor ni pare, “a da ugovore sa penalima neće da potpisuju”, pa da ako neko ponudi više, vrate pare. Naveo je da zemlje šalju “ljude sa koferima” da pregovaraju.\nDodao je da je, uz kliničke, obezbeđeno još 135 transpornih respiratora, koji su raspoređeni po Srbiji.\nTrudnica zaražena koronavirusom rodila zdravu bebu\nPreneo je da je trudnica zaražena koronavirusom rodila zdravu bebu, sa ocenom 9. Imamo još jednu dobru vest – jedan mladić ’85. godište koji je bio na respiratorima, doktori su uspeli da ga skinu sa respiratora, rekao je Vučić navodeći da se ne može sa sigurnošću reći da je taj proces završen, ali da prvi put imaju veliku nadu da će sa tim mladim čovekom biti sve u redu.\nNajpogođeniji su i dalje oni koji su bolesni i stariji, naveo je. Zato je poručio vojsci da ni ptica ni muva ne smeju da uđu u gerontološke centre, jer je to ono što je izazvalo velike probleme u Italiji i Španiji.\nPodsetio je da se pojavilo novo žarište, Ćuprija, i da je do toga došlo zbog priliva ljudi iz inostranstva u to mesto. Kazao je da je Valjevu napravljeno “mnogo gluposti – od proslava do “nekih drugih neodgovornih stvari” zbog čega je broj zaraženih veliki broj, ali da se danas Valjevci ponašaju odgovornije.\nNaša najveća odgovornost je da pomognemo naš narod na Kosovu, rekao je i dodao da je jedna žena od 62 godine pozitivna, kod Lipljana. Molimo Srbe da se pridržavaju mera koje je propisala Vlada Republike Srbije, rekao je Vučić i dodao da se pomažu tržišta na KiM na sve moguće načine. Posebno će naši Srbi će moći da kupe sve što je neophodno na severu i verujem da ćemo da stabilizujemo tržište brašna, u nareda dva dana, dodao je.\nPomoć Crnoj Gori i Republici Srpskoj\nVažno je da odgovorim na optužbe Crne Gore da je Srbija konfiskovala njima tri respiratora, rekao je Vučić, dodajući da to nije istina, ali “da se ne bi preganjali na ovaj način, mi smo spremni da poklonimo njihovoj Vladi tri respiratora”, i da damo, na molbu Andrije Mandića, po jedan za Pljevlja i Bijelo Polje i spremni smo to odmah da isporučimo. Isporučili smo prethodne dve nedelje više od 40.000 tona hrane.\nNajteža obaveza za nas je Republika Srpska, rekao je i dodao da će pomoć biti upućena u respiratorima, maskama. Naveo je da su tražili 27 lekova, a da Srbija može da obezbedi šest prioritetnih, od presudnog značaja. Tražili su stetoskope, stalke za infuziju, osnovna sredstva za rad u medicini, videćemo da i u tome pomognemo, rekao je.\nTakođe, Srbija će pomoći Drvar, Grahovo, Petrovac, Glamoč, navodeći da tamo nemaju nijedan respirator, a pomoć će biti upućena i Goraždu, s većinski muslimanskim stanovništvom.\nVučić je dodao da će u nedelju biti predstavljen ozbiljan program ekonomskih mera i ponovio da plate u javnom sektoru i penzije neće biti smanjivane. Te ozbiljne mere će, kako kaže, pokazati da će Srbija brže izaći od drugih iz ekonomskih problema u koje nas je korona ubacila. Naveo je da će svi u regionu smanjivati plate i penzije.\nUpitan o reakciji Karla Bilta, kaže da je u avionu koji je stigao sa medicinskom robom bio mali deo kineske pomoći i da se radi o robi koju je većinom Srbija platila, podsećajući da smo prethodnih dana dobijali pomoć Kine. Srbija je zahvalna Kini jer može i da kupi od nje, dodao je. “Veoma poštujemo pomoć EU, dozvolili su nam da prenamenimo 94 miliona evra iz IPA fondova, imaćemo učešće u fondu solidarnosti, ali je istina da je ovaj avion nosio kinesku robu, koju smo mi najvećim delom platili, manji deo je bio kineska pomoć, tačno je da je EU imala to važno mesto, jer su oni platili taj let, i hvala im na tome. I tome je preisustvovala predsednica Vlade (dočeku aviona)”, rekao je.\nDodao je da je Bilt verovatno naseo na lažnu vest čija roba je bila u avionu.\nToliko sam opsednut nabakom opreme, ne želim da dođemo u situaciju u kojoj se Njujork već nalazi, ne želimo da imamo respirator na koji su prikačena dva čoveka, a treći čeka, naveo je.\nTagged: ALEKSANDAR VUČIĆ, KORONAVIRUS, MERE, VANREDNO STANJE


Squash spektakl : Nadlanu.com\nObjavljeno 3. sep 2007. / 13:50:38\nPosle velikog uspeha prošle godine, kada je imao beogradsku premijeru, turnir “Squash Land Trofej Beograda” ove godine prerastao je u spektakl na trgu Nikole Pašića na specijalno sagrađenom staklenom terenu\nPrvi put ove godine, pored takmičenja u muškoj konkurenciji, održana su i takmičenja za dame i juniore. Turnir je počeo mečevima u najbrojnijoj - muškoj konkurenciji, ali su prvi takmičarski dan ipak obeležile dame. U ženskoj konkurenciji najbolja je bila Austrijanka Birgic Cufal, drugo mesto pripalo je Diani Leguš iz Estonije, dok je treće mesto zauzela Grkinja Eliza Kabioti.\nMečevi su se igrali ceo dan, a uvertira za žensko finale bio je pravi šou, odnosno meč između klovna i devojke na štulama.\nU konkurenciji muškaraca Beograđanima su se predstavila 64 igrača, a najmlađi je bio devetogodišnjak. Prvo mesto zauzeo je Tomaš Šloc iz Slovačke, drugo je pripalo Slovencu Gašperu Fečuru, a Ivan Đorđević, kapiten naše reprezentacije, iako je zauzeo treće mesto na turniru, pobrao je najviše aplauza i ženskih osmeha.\nNajbolji juniori Srbije i zemalja u okolini imali su priliku da na prvom oficijalnom juniorskom turniru u Srbiji, pokažu svoje umeće i napredak koji su ostvarili proteklih godina, a publika je uživala.\n”Interesovanje za ovogodišnji turnir je bilo veliko što pokazuje i podatak da smo imali preko 100 takmičara iz preko deset evropskih zemalja. Drago mi je što su Beograđani uživali u sportu o kome se sve više priča", izjavio je za portal Nadlanu Čedomir Vitorović, predsednik Organizacionog odbora turnira.\n"Turnir je postao simbol skvoša u našoj zemlji i nadam se da ćemo sledeće godine moći da se pohvalimo većim brojem domaćih igrača čime ćemo napraviti pravu pozivnicu za pravi spektakl što Trofej Beograda jeste i zaslužuje”, zadovoljno je ocenio Vitorović.\nDomaćin ovog velikog spektakla međunarodnog karaktera koji je definitivno postao simbol razvoja skvoša u našoj zemlji, a koji će se održavati svake godine bio je Klub “SquashLand”, u saradnji s ministarstvom za sport i gradom Beogradom. Organizatori turnira učinili su sve kako bi ponovo, pored fantastičnih mečeva, ovaj turnir bio iskorišćen za najveću promociju squash-a na Balkanu.\nSquash se igra preko 130 godina, doživeo je senzacionalan rast poslednjih trideset godina, i očekuje se da će u narednom periodu postati jedan od najvećih i najpopularnijih sportova. Pored Squash Land kluba u Beogradu u narednom periodu očekuje se otvaranje još klubova pa se samim tim očekuje i veći broj igrača, čime bi se približili velikoj evropskoj konkurenciji na pravi način.\nFoto: Sanja Knežević i Marko Risović


Mozzart teren u Vrnjačkoj Banji posvećen Igoru Rakočeviću - Centar Press\nMozzart teren u Vrnjačkoj Banji posvećen Igoru Rakočeviću\nU okviru akcije „Sto terena za jednu igru“ u Vrnjačkoj Banji danas se otvara 80. po redu igralište.\nAkciju „Sto terena za jednu igru“ pokrenula je kompanija Mozzart sa željom da pomogne u obnovi košarkaških terena širom Srbije, kako bi se sportski duh ponovo vratio u zemlju šampiona.\nSvečano otvaranje terena zakazano je za 27. septembar u 17 časova, a vrpcu na rekonstruisanom igralištu će preseći Igor Rakočević, nekadašnji reprezentativac i aktuelni potpredsednik KSS-a, kojem će ovaj teren i biti posvećen.\nTeren u Ulici heroja Maričića 12 biće 80. obnovljeno igralište u okviru društveno odgovorne akcije „Sto terena za jednu igru”. Vrnjačka Banja je pre tri godine od MOZZARTA u saradnji sa Ministarstvom omladine i sporta dobila na poklon košarkaški teren u popularnoj „Kocki”, a vreme je da jedno od najatraktivnijih turističkih mesta u zemlji kompanija MOZZART poseti još jednom. Teren „Igor Rakočević“ biće kompletno renoviran postavljanjem specijalne PVC podloge, profesionalnih košarkaških konstrukcija, kliritnih tabli, zglobnih obruča, tribina…\nNa otvaranju terena biće organizovano i takmičenje u šutiranju trojki, gde će najprecizniji šuteri osvojiti vredne novčane nagrade. Posetioci će imati priliku da isprate i revijalnu utakmicu između podmlatka KK Goč i KK Basketa, kao i da vide i slikaju se s medaljama ovog svetskog šampiona iz Indijanapolisa. Najbolji igrač revijalne utakmice osvojiće potpisani dres iz lične kolekcije Igora Rakočevića.\nTags: Sto terena za jednu igru, Trstenik- Centralna Srbija- Centar Press, Vrnjačka Banja\nBesplatna registracija adrese za prijem elektronske pošte do kraja septembra\nSrećan 21.rođendan, Google!\nOD SUTRA POČINJE SA RADOM SKI-STAZA „KRST“ NA GOČU\nTragedija u selu Selište: prevrnula se skela sa pet osoba, jedna nestala u bujici\nKorona virus: Najviše zaraženih u Beogradu-590, u Kruševcu-51 pacijent


Republika Srpska: Putevi očišćeni i prohodni - BHRT\nMagistralni i regionalni putevi na Sarajevsko-romanijskoj i gornjodrinskoj regiji su očišćeni i saobraćaj se odvija bez poteškoća, rekao je ehnički direktor u preduzeću “Romanijaputevi” Dragan Buloščić. Svi magistralni i regionalni putevi na području regije Birač su prohodni, ali je odvijanje saobraćaja otežano.\nOn je istakao da su, u skladu sa najavama meteorologa o jačim snježnim padavinama, ekipe ovog preduzeća cijelu noć provele na putevima kako bi se stvorili uslovi za normalno odvijanje saobraćaja.\nBuloščić je naveo da je mehanizacija za održavanje i jutros na regionalnim putevima ove dvije regije.\nPreduzeće “Romanijaputevi” sa sjedištem u Podromaniji kod Sokoca brine o održavanju više od 600 kilometara puteva u zimskom periodu na dvije regije u istočnom dijelu Srpske.\nNa Sokocu je palo 20 centimetara novog snijega i 12 litara vodenog taloga u protekla 24 satra, a jutarnja temperatura je minus četiri stepena Celzijusova, prema podacima Hidrometeorološke stanice Sokolac.\nZvornik: Otežan saobraćaj\nSvi magistralni i regionalni putevi na području regije Birač su prohodni, ali je odvijanje saobraćaja otežano, posebno na prevojima Han pogled i Crni vrh, te na dionicama puta Šekovići-Kaštelj i Milići-Skelani, saopšteno je danas iz preduzeća “Zvornikputevi”.\nNa prevoju Han pogled temperatura vazduha iznosi minus četiri stepena Celzijusova, a visina snijega oko 30 centimetara, dok na kolovozu ima ugaženog snijega do jednog centimetra, bez leda.\nNa regionalnom putu Šekovići-Kaštelj visina snijega iznosi 20 centimetara, a na magistralnom putu Zvornik-Tuzla preko Crnog vrha oko 15 centimetara.\nNa dijelu regionalnog puta od Milića do Skelana, na granici sa Srbijom, visina snijega iznosi i do 20 centimetara, dok je kolovoz mokar.\nEkipe “Zvornikputeva” su na terenu i rade na raščišćavanju snijega i posipanju kolovoza.\nIz ovog preduzeća podsjećaju vozače da na put ne kreću bez zimske opreme, iako je od 1. aprila zakonski prestala da važi ova obaveza.\nVozačima se sugeriše oprezna vožnja na svim dionicama, posebno u usjecima, zasjecima, te upozorava da su na putu mogući odroni.\nPunktovi “Zvornikputeva” za održavanje magistralnih i regionalnih puteva u zimskim uslovima nalaze se na prevoju Han pogled, u Karakaju i Bratuncu.\nTužilaštvo BiH: Predložen pritvor za uhapšene u akciji “Lovac”\nU Srbiji 2.965 novozaraženih koronavirusom, preminulo još 38 osoba\nDomaća zadaća za 6. razred: Matematika – Upoređivanje decimalnih brojeva\nU Sarajevu ekshumirani posmrtni ostaci najmanje dvije osobe\nDomaća zadaća za 9. razred: Geografija – Regije BiH – Sjeverna ili Peripanonska Bosna


Osim Oracleovog MICROS-a, hakovano još pet velikih proizvođača PoS terminala\nTema: Osim Oracleovog MICROS-a, hakovano još pet velikih proizvođača PoS terminala\n12.08.2016, 20:48 #1\nKompanija MICROS koja je u vlasništvu kompanije Oracle, a koja je treći najveći proizvođač PoS terminala u svetu, pretrpela je prošlog meseca hakerski napad o kome je prvi izvestio poznati bloger i novinar koji se bavi temama kompjuterske bezbednosti Brajan Krebs. Ovu informaciju Krebs je dobio od insajdera iz Oraclea koji mu je rekao da je kompanija otkrila da su brojni računari i serveri kompanije kompromitovani. Ukupno je hakovano više od 700 sistema.\nOsim toga, napadači su hakovali i MICROS-ov portal podrške, na kome kompanije koje koriste MICROS-ov softver mogu da zatraže pomoć od stručnjaka kompanije Oracle. Hakeri su ubacili malver u izvorni kod sajta koji im je omogućio krađu korisničkih imena i lozinki.\nAnonimni izvor rekao je Krebsu da je malver komunicirao sa serverom koji je ranije povezivan sa kriminalnom grupom Carbanak koja je poznata po tome što je od banaka širom sveta uspela da ukrade više od milijardu dolara, pomoću tehnika društvenog inženjeringa, ciljanih napada i sopstvenih malvera.\nGrupa Carbanak je poznata i pod imenom Anunak. Carbanak je zapravo naziv koji stručnjaci koji se bave bezbednošću koriste za grupu malvera za koje se najpre verovalo da ih koristi jedna grupa, najverovatnije ruskih hakera.\nAli Carbanak malvere koristi barem još jedna grupa sajber kriminalaca koja koristi Carbanak zajedno sa još jednim čuvenim malverom, bankarskim trojancem Dridex. Dridex se koristi kao inicijalni infektor, a zatim se grupa fokusira na pojedine inficirane ciljeve i tada koristi Carbanak alate protiv njih.\nVest da je hakovan MICROS objavljena je početkom nedelje. Međutim, izgleda da se ruski hakeri iz grupe Carbanak nisu zaustavili na MICROS-u. Hakovano je još pet kompanija koje se bave istim biznisom kao i MICROS - Cin7, ECRS, Navy Zebra, PAR Technology i Uniwell.\nHakeri su najpre tražili slabosti servera ovih kompanija da bi ih zatim hakovali. Cilj im je bio da pristupe PoS računarima u maloprodajama, kako bi mogli da ukradu informacije o kreditnim karticama kupaca.\nZa sada nije poznato da li su od pomenutih kompanija ukradeni bilo kakvi osetljivi podaci.\nDa su osim MICROS-a hakovane i druge kompanije koje prodaju PoS terminale, američki magazin Forbes je doznao od Aleksa Holdena, osnivača firme Hold Security. Holden je informacije o ovim napadima dobio od samih hakera, koji tvrde da su kontrolisali servere proizvođača PoS terminala, uključujući i onog koji je u vlasništvu Oraclea. Kao dokaz, hakeri su Holdenu pokazali korisnička imena i lozinke za backdoorove na serverima.\nForbes je kontaktirao pet kompanija koje su hakeri naveli, od kojih su četiri potvrdile da su hakovane. Oracle je potvrdio da je MICROS hakovan ranije ove nedelje i saopštio da je svim MICROS-ovim korisnicima rečeno da promene svoje lozinke.


Američka kompanija predala Vladi RS ponudu za preuzimanje FG "Birač" - Istinito.com - Ne budi ovca!\nPočetna > BIH > Ekonomija > Američka kompanija predala Vladi RS ponudu za preuzimanje FG “Birač”\n28. Februara 2020. Istinito279Leave a Comment on Američka kompanija predala Vladi RS ponudu za preuzimanje FG “Birač”\nAmerička kompanija „AluChem“ predala je danas u Vladu Republike Srpske pismo namjere o preuzimanju Fabrike glinice (FG) “Birač” u kojem se navodi da su spremni da preuzmu potraživanja svih povjerilaca, osim Republike Srpske. Plan je da se osnuje novo preduzeće koje će upravljati imovinom “Birča”, u koje će Srpska unijeti svoje potraživanje i imati udio od 40 odsto, dok će “AluChem” imati 60 odsto, otkriva ekskluzivno portal CAPITAL.\nPodsjećamo, “AluChem” je u aprilu dala ponudu da za 46 miliona evra otkupi potraživanja svih povjerilaca FG „Birač“ u stečaju, da nastavi proizvodnju i znatno proširi spektar proizvoda. Oni su tada najavili osnivanje firme u BiH, ali se o njihovoj ponudi Vlada nikada nije izjasnila, a stečajni upravnik FG „Birač“ Lazo Đurđević ponudu je ocijenio nepotpunom.\nTagged americka kompanija birac fabrika glinice istinito vlada rs


Ovan – mesečni horoskop za april 2020. - ljubav, posao, zdravlje, srećni dani\nHome » Mesečni horoskop » Ovan – mesečni horoskop za april 2020.\nMesečni horoskop za april 2020. za sve Ovnove\nSrbija: 3040 Posalji poruku 180rsd/sms\nDragi Ovnovi, Venera će 3. Aprila ući u znak Blizanaca. Pokazivaćete više predusretljivosti i ljubaznosti u pristupu vašim sagovornicima i uopšte na polju komunikacije. Pokrenućete novi projekat koji je povezan sa trgovinom proizvodima za ulepšavanje, kao što je, na primer, kozmetička kolekcija i slično. Trigon Venere sa Saturnom osiguraće vam uspešnu i dugoročnu saradnju koja će vam značajno olakšati distribuciju robe na prodajna mesta gde će promet biti bolji od očekivanog. Jupiter će 5. aprila praviti konjunkciju sa Plutonom u vašem polju posla i karijere, što će vam doneti važne i vrlo povoljne mogućnosti da započnete poslove koji su povezani sa saradnjom sa inostranstvom, uvozom robe za široku potrošnju, a to će zahtevati i veće investicije. Ovaj poslovni poduhvat će uticati na vaš napredak u karijeri. Kako će 7. aprila Mars praviti kvadrat sa Uranom, budite pažljivi u pogledu raspoređivanja novca jer ćete biti suočeni sa neočekivanim preprekama oko investicija i priliva očekivanih prihoda. To će od vas zahtevati da vaše planove prilagodite okolnostima i da budete snalažljivi. Merkur će 11. aprila ući u vaš znak i praviće narednog dana sekstil sa Saturnom. To će vas činiti bolje organizovanim i bićete vrlo snalažljivi u svemu gde se to pokaže za potrebno. Uspeh vas očekuje u saradnji sa društvenim organizacijama. Lako ćete ostvarivati sigurne dogovore. Sunce će sredinom aprila praviti kvadrat sa Plutonom i Jupiterom u vašem polju posla, što vas upozorava da budete pažljivi sa investicijama. Na nesuglasice ćete nailaziti u odnosu sa naređenima i autoritetima. U trećoj dekadi aprila vas očekuju brojna iskušenja, najviše na polju saradnje i finansija. Nailazićete na neslaganja i lošu koordinaciju sa dugogodišnjim saradnicima. Bićete skloni rizičnim investicijama. Budite štedljivi. Nezaposleni Ovnovi će najviše uspeha imati u nalaženju honorarnih poslova. Ovnovi koji su stručni u IT veštinama, posebno u oblasti programiranja mogu da dobiju stalni posao.\nBićete puni energije i često u pokretu, što će se pozitivno odraziti i na vašu fizičku kondiciju i na imunitet vašeg organizma. Za stabilno zdravlje bilo bi poželjno da praktikujte svakodnevne duže šetnje, a sportovi kao što je biciklizam donose vam dvostruku korist za zdravlje. Krajem meseca bićete skloni infekcijama i lošoj cirkulaciji. Vaša ishrana treba da sadrži više voća kao što su grejpfrut, jagode, urme i avokado. Povrće uzimajte u većim količinama, presno ili kuvano na pari. Najviše će vam prijati krompir, kukuruz, keleraba, spanać, prokelj, šargarepa i zelena salata. Pileće belo meso i morsku ribu možete više puta nedeljno da pripremate. Unosite više magnezijuma i B vitamina.


Basket 3x3 reprezentacija Srbije - Blic Sport\n"OVO JE MOJA POSLEDNJA SEZONA" Srpski košarkaš rešio da završi karijeru sa 26 godina, a za to ima fenomenalan razlog\nMomak koji će biti prva uzdanica Srbije u basketu na Olimpijskim igrama 2024. je rešio da završi karijeru košarkaša nakon ove sezone.\nOstala su još tri dana do kraja velike aukcije na Limundu u kojoj su zajedničkim snagama učestvovali srpski olimpijci, Blic fondacija i Olimpijski komitet Srbije. U licitaciji su učestvovali gotovo svi srpski olimpijci koji su se takmičili na Olimpijskim igrama ovog leta u Tokiju, a 23 artikla vas čekaju na Limundu za koje možete da licitirate do 16. septembra u ponoć.\nBRAVO, MAJSTORI! Basketaši Srbije prvaci Evrope! U finalu pobedili Litvaniju 20:14\nBasketaši Srbije su ponovo postali prvaci Evrope pošto su porazili Litvaniju u finalu Evropskog prvenstva sa 20:14.\nBasketaši servirali osvetu! Kraj Ajfelovog tornja odjekuju srpske pesme, "orlovi" OBEZBEDILI NOVU MEDALJU NAŠOJ ZEMLJI - Pašajlić blistao!\nBasket 3x3 reprezentacija Srbije plasirala se u finale Evropskog prvenstva i posle Olimpijskih igara, gde je osvojila bronzu, osigurala je novu medalju za našu zemlju.\nBasket 3x3 reprezentacija Srbije plasirala se u polufinale Evropskog prvenstva u Parizu!\nBasketaši Srbije idu ka novoj medalji! Ubedljiva pobeda ih odvela u četvrtfinale Evropskog prvenstva, A TAMO IH ČEKA DOMAĆIN!\nBasket 3x3 reprezentacija Srbije plasirala se u četvrtfinale Evropskog prvenstva koje se održava u Parizu, a protivnik u četvrtfinalu biće upravo domaćin Francuska.\nBasketaši Srbije - Dušan Domović Bulut, Dejan Majstorović, Aleksandar Ratkov i Mihailo Vasić - prvi put su učestvovali na Olimpijskim igrama. Osvojili su bronzanu medalju i pokazali su planeti da imaju veliko srce. Ovo je priča o njima, ali i o ostalim individualnim sportistima naše zemlje koji su uspeli da dođu do odličja u Tokiju.\nKakva čast! Posle medalje u Tokiju, Srbija zvanično ima i NAJBOLJEG BASKETAŠA NA SVETU - skinuo krunu Letoncu i Bulut mu "gleda u leđa"!\nBasket 3x3 debitovao je na Olimpijskim igrama, a Srbija je uspela da stigne do bronze, kojom su nas obradovali Dejan Majstorović, Dušan Domović, Mihailo Vasić i Aleksandar Ratkov.\nReprezentacija Srbije u basketu 3x3 igraće u sredu od 10 časova i 30 minuta po srednjeevropskom vremenu utakmicu polufinala Olimpijskih igara u Tokiju.\nReprezentacija Srbije u 3X3 basketu je ostvarila i sedmi trijumf u prvoj fazi takmičenja na Olimpijskim igrama.\nŠest od šest imaju basketaši Srbije u grupnoj fazi Olimpijskih igara, čime su obezbedili direktan plasman u polufinale.\nDošli su basketaši da pobede sve i ne odustaju od namere dok je ne ostvare.\nBRAVO, MAJSTORI! Basketaši Srbije u polufinalu! Srbija POSLE DRAME savaldala velikog rivala i došla na korak do nove medalje!\nBasket 3x3 reprezentacija Srbije upisala je i šestu pobedu u grupnoj fazi takmičenja na Olimpijskim igrama.


Vesti online / Sport / Fudbal / Mesi odbio da se rukuje sa sudijom (VIDEO)\nLionel Mesi nalazi se na udaru svetske fudbalske javnosti jer je odbio da se rukuje sa sudijom posle meča Barselone i Đirone.\nLeo Mesi, odbija da pruži ruku sudiji nakon utakmice\nKatalonski derbi je završen bez pobednika 2:2, a meč je obeležilo isključenje defanzivca Barse Klemona Lengleta.\nBarsa je povela golom Mesija u 19. minutu, da bi u 35. Francuz dobio direktan crveni zbog uradanja rivala laktom.\nĐirona to koristi i preokreće na 2:1 u 51. minutu, ali samo desetak minuta kasnije Pike poravnava za konačan rezultat na Kamp Nou.\nPosle utakmice Mesi je prišao sudiji, a nakon što mu je uputio nekoliko kritika odbio je da mu pruži ruku.\nŠpanski mediji smatraju da bi Argentinac trebalo da bude kažnjen zbog nesportskog poteza.\nBarselona je uprkos remiju ostala lider LaLige sa 13 bodova iz pet kola, ali ju je stigao najveći rival Real Madrid.\nU sledećem kolu Katalonci gostuju Leganesu, dok Madriđani idu u Andaluziju na noge Sevilji.\nFUDBAL Mesijevih 400: Albasete, SRB, CRO...\nFUDBAL Mesi iz nepostojećeg penala prekinuo post dug četiri meseca\nFUDBAL Mesi za prvu "trojku" Barse\nFUDBAL Barselona bez greške, rekordi Mesija i Martina


Aktivisti "1 od 5 miliona" pokušali Gašiću da poklone keramičku pločicu - #1od5miliona\nAktivisti Pokreta “1 od 5 miliona” danas su, tokom posete Kruševcu u okviru predizborne kampanje, pokušali da Bratislavu Gašiću ostave poklon – keramičku pločicu, sa porukom da je “krajnje vreme da Gašić napusti državne institucije i vrati se svom prvobitnom poslu”.\nDirektoru BIA i bivšem gradonačelniku Kruševca aktivisti “1 od 5 miliona” keramičku pločicu pokušali su da ostave u Gradskoj kući, uz molbu službeniku da je uruči Gašiću kad ga vidi. Obezbeđenje Gradske kuće je pokušalo da spreči aktiviste “1 od 5 miliona” da to snime, ponavljajući da je snimanje zabranjeno, iako je to javno mesto, a takva zabrana nije istaknuta, navodi se.\nPotom je portir uzeo keramičku pločicu, izneo iz zgrade i bacio je u kantu za smeće, piše u saopštenju.\nAktivisti “1 od 5 miliona” su saopštili da su Gašiću hteli da poruče i da prestane da svoje zaposlene u BIA koristi za “praćenje i šikaniranje” članova tog pokreta. Podsetili su da je na protestu “1 od 5 miliona” u novembru prošle godine u Beogradu pripadnik BIA Tomislav Cicvarić davio jednog od organizatora protesta, što je snimljeno kamerom, ali nadležni organi nisu reagovali.\nAktivisti “1 od 5 miliona” su saopštili da ih je danas u Kruševcu sve vreme pratio Saša Delić. On je, kako su naveli, Kruševljanima “dobro poznat kao predvodnik batinaša Srpske napredne stranke, koji su štanglom razbili glavu Borku Stefanoviću upravo u Kruševcu, ali i batinaša koji su svojevremno dovedeni u Brus da jurišanjem na građane brane seksualnog napasnika Jutku – Milutina Jeličića, bivšeg predsednika Opštine, kome se sada zbog toga sudi”.\nU saopštenju aktivisti “1 od 5 miliona” pišu da su “praćeni, hapšeni, udarani, ali će ih to još više motivisati da se bore za promenu režima i sistema”.


FK PARTIZAN Beograd » Danas poslednji meč u Beleku protiv Đera\nDanas poslednji meč u Beleku protiv Đera\n13/02/2015 u 10:59\nVečerašnjom utakmicom protiv mađarskog Đera, crno-beli završavaju ovogodišnje zimske pripreme u Turskoj i sutra putuju za Beograd.\nPre podne je ekipa izašla na teren kako bi odradila lakši trening u trajanju od 35 minuta, a na programu je bila ševa i uvežbavanje prekida.\nVečeras od 19.00h po lokalnom vremenu (18.00h po našem) je na rasporedu i poslednji pripremni test meč, a protivnik je mađarski ligaš Đer. Utakmica se igra na terenu sportskog centra Papillon u Beleku.\nPosle jučerašnjeg prepodnevnog treninga, Marko Nikolić je odveo igrače do mora, koje je od hotelskog terena na kome treniraju, udaljeno 10 metara, da se malo okvase u morskoj vodi i zamene led u kome posle svakog treninga i utakmice hlade mišiće.\nIvan Tomić novi trener Partizana!\nGrobari na noge!\nC.zvezda - Partizan 1:3 (0:1)\nInter stigao i trenirao, Stramaćoni hvalio...\nDrugi poraz u Medija ligi


Vesti online / Scena / Šoubiznis / Sašu Kovačevića podržale i sadašnja i bivša devojka\nPoznati pevač Saša Kovačević nastupao u Beogradu,slušale ga i sadašnja i bivša devojka\nNjegov dolazak izazvao je mnogo pažnje, stotine devojaka čekale su u redovima da se slikaju sa njim, a nije moglo da nam promakne da je nekoliko minuta posle Saše u klub ušla njegova nova izabranica Zorana Tasovac.\nNjihova veza traje već neko vreme, ali par ni ovog puta nije želeo da se pojavi zajedno i da privlači pažnju medija.\nLepa crnka smestila se kod Sašinog brata i zajedničih prijatelja, ali ono što je usledilo iznenadilo je sve.\nA post shared by Milan Gajic (@ludi_betmen) on Nov 5, 2017 at 12:33pm PST\nNeposredno posle uvodnih taktova prve pesme, u klub je ušla Sašina bivša devojka Jovana Jocić.\nSa društvom je sela u separe udaljen nekoliko metara od bine, a kako je veče odmicalo, bilo je jasno da želi da privuče Sašinu pažnju.\nNeumorno je igrala uz svaku njegovu pesmu i sve vreme ga je gledala, ali Saša je ostao hladan.\nSreća u nesreći bila je što su bivša i sadašnja devojka ovog zavodnika bile na suprotnim krajevima kluba, pa nije bilo mogućnosti da jedna drugu vidi, a njegov prijatelj našalio se na račun situacije u kojoj se Kovačević našao:\nKako je Saša izgledao bolje i srećnije nego ikad, pitali su ga da li je to zbog nove partnerke.\n- Mislim da je Zorana ona prava - rekao je pevač uz široki osmeh.\n* Podmetnuta bomba na Sekinom nastupu?


Poslodavci će Vladi i Parlamentu FBiH dostaviti 24 teksta zakona – ASinfo Portal\nSARAJEVO, Udruženje poslodavaca Federacije Bosne i Hercegovine (UPFBiH) će Vladi i Parlamentu FBiH dostaviti 24 teksta zakona s ciljem poboljšanja poslovnog ambijenta.\nTakođe, na zajedničkim, tematskim sjednicama bi trebalo biti razmatrano šest inicijativa ranije upućenih Vladi i oba doma Parlamenta, a koje se odnose na direktno uključivanje socijalnih partnera u izradu zakonskih prijedloga.\nNa taj način UPFBiH daje konkretan doprinos poboljšanju poslovnog ambijenta u cilju rasterećenja privrede i uklanjanja prepreka za brži rast i razvoj.\n“Ukoliko u narednih mjesec dana ne bude formirana Vlada FBiH, UPFBiH će kroz razgovore s predstavnicima parlamentarnih stranaka raditi na tome da se tekstovi zakona uvrste na dnevni red neke od narednih sjednica Predstavničkog i Doma naroda Parlamenta FBiH, od ovlaštenih predlagača”, navodi se u saopćenju UPFBiH.\nUOUPFBiH je usvojio zaključak da se produži mandat pregovaračkom timu za vođenje pregovora i zaključivanje kolektivnog ugovora za djelatnost hemije i nemetala, dok nije donesena odluka o produženju mandata pregovaračkog tima za vođenje pregovora za kolektivni ugovor za djelatnost finansija.\nUO UPFBiH je donio odluku da redovna godišnja skupština UPFBiH bude održana 27. marta ove godine u Sarajevu, saopćeno je iz UPFBiH. Fena\nKljučne riječi:&nbsp&nbspposlovni ambijent, udruzenje poslodavaca fbih\nZatvara se najveći svjetski hemijski koncern\nMilijarder predao državi svoj udio u nafnoj kompaniji\nRast proizvodnje i izvoza električne energije u aprilu\nBiH u 2018. povećala izvoz mlijeka, ali raste i uvoz\nCrna Gora zabranila rad trgovina nedjeljom


Bolesti srca uzrok smrti polovine preminulih u Srbiji - juGmedia\nLekari niškog Doma zdravlja, Instituta za javno zdravlje i Instituta „Niška Banja“ naveli su danas, povodom Svetskog dana srca koji se obeležava 29. septembra, da su kardivaskularne bolesti vodeći uzrok umiranja u Srbiji, i da su uzrok smrti svake druge osobe.\nDoktorka Roberta Marković iz Instituta za javno zdravlje u Nišu izjavila je da u Srbiji 52,4 odsto ukupnog mortaliteta pripada kardiovaskularnim bolestima.\nOna je kazala da stope mortaliteta i dalje rastu i da od kardiovaskuarnih bolesti obolevaju sve mladji ljudi, čak i deca.\n„Paradoks je da 80 smrtnih ishoda može da bude sprečeno adekvatnom kontrolom faktora rizika u koje ubrajamo način ishrane, nedostatak fizičke aktivnosti, stres, konzumiranje alkohola i pušenje„, izjavila je Marković.\nMarković je dodala da istraživanja pokazuju da u Srbiji oko 48 odsto odraslih osoba ima predhipertenziono stanje ili hipertenziju (povišeni krvni pritisak).\nDoktor Bojan Ilić iz Instituta „Niška Banja“ rekao je da je povišeni krvni pritisak glavni faktor koji doprinosi da oboleli od kardiovaskularne bolesti dobiju infarkt, srčanu slabost ili da preminu.\n„U 90 odsto slučajeva povišeni krvni pritisak je izlečiv, medjutim 60 odsto osoba koje imaju hipertenziju i ne zna za to„, rekao je Ilić.\nPovodom Svetskog dana srca Nišlije će moći da provere svoje zdravlje bez zakazivanja pregleda i zdravstvene knjižice 28. septembra od 10 do 12 časova u Domu zdravlja, i narednog dana u isto vreme na pultu na centralnom šetalištu u Niškoj Banji.\nU čarapama sakrili 73.000 evra\ndoktorka roberta marković


Anketiranje poslodavaca u FBiH - Klix.ba\n'Istraživanje tržišta rada'\nAnketiranje poslodavaca u FBiH\n19.11.2009. u 13:30\nFederalni zavod i kantonalne službe za zapošljavanje realiziraju tokom ovoga mjeseca projekt pod nazivom "Ispitivanje tržišta rada 2010."\nCilj projekta je sticanje realnog uvida u postojeće stanje ponude i potražnje na tržištu rada i prognoziranje budućeg kretanja na tržištu rada te usklađivanje obrazovnih sistema s potrebama tržišta rada. Također, projekt je značajan i radi planiranja projekata i programa poticaja zapošljavanja nezaposlenih osoba.\nIspitivanje tržišta rada se, kako ističu iz Federalnog zavoda za zapošljavanje, provodi pomoću ankete, na uzorku od 3.000 poslodavaca, koji zapošljavaju deset i više radnika, a registrirani su na području Federacije BiH.\nKao anketari, osim zaposlenika kantonalnih službi za zapošljavanje, angažirane su i osobe s visokom stručnom spremom s evidencije nezaposlenih.\nPoslodavci u Federaciji BiH su ranije pozvani da učestvuju u ovom projektu i na taj način daju doprinos boljem sagledavanju stanja na tržištu rada u ovom dijelu BiH.


utorak, 28. februar 2017. 15:25h\nSa svojim postavkama došla je pančevačka OŠ Sveti Sava, a oglede izvode učenici ove škole Pančevo.MOJKraj.rs\nĐaci su strpljivo čekali u redu ispred dvorane “Apolo” da uđu na Festival, na kojem su oglede izvodili student Fizičkog fakulteta u Beogradu.\nNa Festivalu je 20 postavki, od kojih je tu i postavka Regionalnog centra za talente Mihajlo Pupin, optička klupa, koja je obezbeđena zahvaljujući projektu “Nauka laka kao muzika”, sufinansiranog na konkursu NIS-a “Zajednici zajedno”.\nFestival nauke je u ime Grada Pančeva svečano otvorila mr Tatjana Božić, članica Gradskog veća za obrazovanje.\nFestival “Nauka laka kao muzika” pre svega ima cilj da na jedan jasan i dostupan način pokaže i prikaže nauku svima nezavisno od godina i obrazovanja. Grad Pančevo je uvek podržavao ovakve manifestacije, a to će činiti i ubuduće, i to je u stvari naš doprinos promociji nauke i tehnologije i njihovog značaja u savremenom društvu, rekla je Božić.\nNenad Grozdanić iz Društva fizičara Pančeva kaže da su ogledima obuhvaćene oblasti koje se uče iz fizike od 6 do 8 razreda osnovne škole.\nTo su uglavnom oblasti iz pritiska, mehanike, elektrotehnike i iz optike. Tu su i eksperimenti prilagođeni deci mlađeg uzrasta, od prvog do četvrtog razreda gde oni ne razumeju šta se radi, ali se uvek iznenade kada se ogled izvede. Na primer, iznenade se kad jaje uđe u flašu, u koju prvobitno nije moglo da uđe pa im studenti objasne da je to zbog toplote, jer se tela na toploti šire, pa im u te dve rečenice kažu suštinu priče. Ogledi su uglavnom prilagođeni deci od šestog do osmog razreda osnovne škole, kazao je Grozdanić.\nDa je festival izazvao veliku pažnju đaka i nastavnika, potvrđuje i informacija da su bila prisutna deca i iz škola van Pančeva: iz Kovačice, Crepaje i Idvora.\nOd pančevačkih škola tu su bili đaci i nastavnici iz OŠ Mika Antić, Sveti Sava, Vasa Živković, Branko Radičević, ali i ostalih osnovnih škola s teritorije Pančeva.\nSa svojim postavkama došla je pančevačka OŠ Sveti Sava, a oglede izvode učenici ove škole. Jovanka Živojnov predaje hemiju u OŠ Sveti Sava zajedno sa nastavnicom Marijanom Krstić i na festival su dovele đake koji rade eksperimente iz fizike i hemije.\nOrganizatori su nas pozvali da budemo gosti jer mi već tradicionalno, desetak godina, u našoj školi uspešno organizujemo ovakav festival. Ovde je samo jedan mali deo učenika koji su došli da pokažu neke eksperimente. U našoj školi u holu radimo eksperimente, bude i deset puta više učenika, nego što smo sad mogli da povedemo. Naš festival se održava u januaru u okviru Svetosavski dana, jer cele nedelje obeležavamo dan škole Sveti Sava, kao i školsku slavu, tako da nekoliko dana pre Svetog Save upriličimo festival nauke, kaže Jovanka Živojnov.\nOna još dodaje da su deca oduševljena učenjem fizike i hemije na ovakav način.\nMi nismo mogli da svedemo broj na deset učenika koji će danas da dođu ovde da rade zato što su se svi prijavljivali. Imamo problem i kod nas, kad sto učenika učestvuje, ne možemo selekciju da napravimo koliko su oni zainteresovani. Čak i sami dođu s predlogom eksperimenta koji su videli negde na “jutjubu” i žele da ga isprobaju u školi, kaže naša sagovornica.\nProjekat “Nauka laka kao muzika”, koji sprovodi Društvo fizičara Pančeva sa Regionalnim centrom za talente “Mihajlo Pupin” se završava ovim Festivalom nauke i muzičkim programom u okviru njega.\nOrganizatori se nadaju da je deci bilo zabavno, da su se lepo provela i što je još važnije da su sve probala i videla, kako bi bolje razumeli fiziku.


Naredna nedelja će doneti lepe trenutke Lavovima i Škorpijama, dok OVOG znaka čekaju PROBLEMI! -\nNeki znaci će moći da budu zadovoljni sa dešavanjima tokom naredne nedelje, dok jednog znaka čeka mnogo problema. Naime, zvezde imaju lepe vesti za Lavove i Škorpije, dok zvezde imaju jako loše vesti za pripadnike znaka Ribe…\nDragi lavovi, vama se zaista retko dešava da vam se očekivanja ispune. Vi u većini slučajeva imate velika očekivanja pa zbog toga budete razočarani. Ipak, vi nećete biti razočarani tokom naredne nedelje, jer će vama naredna nedelja ispuniti očekivanja i to se može reći bez i malo preterivanja.\nVama će naredna nedelja biti kako veoma lepa, tako i uspešna. Vama će naredna nedelja biti lepa zbog toga što će vam doneti mnogo zanimljivih dešavanja na planu ljubavi. A zbog tih dešavanja će situacija na planu vaše veze postati mnogo bolja. Sem toga vama naredna nedelja donosi i uspehe, a oni vas pre svega očekuju na poslu.\nVama će položaj planeta tokom naredne nedelje skoro pa savršeno odgovarati i zbog toga će vam mnogo toga polaziti za rukom. Mnogo lepih trenutaka vas očekuje tokom naredne nedelje i vama predstoje veoma lepi dani.\nDrage škorpije, vašem čekanju na lepe dane će doći kraj već na samom početku naredne nedelje. Naime, vas od prvog pa sve do poslednjeg dana naredne nedelje očekuju samo razlozi za sreću. Naredna nedelja će vam biti veoma lepa i ona će vam doneti brojna pozitivna dešavanja sa kojima ćete moći da budete zadovoljne.\nA vama će narednu nedelju obeležiti kako to što će se situacija na planu vaše veze promentii, tako i to što će vaša finansijska situacija postati mnogo bolja. Prvo ćete vi uspeti da rešite ljubavne probleme, a isto tako će vaš partner tokom cele naredne nedelje činiti postupke sa kojima će pokušavati da vam omogući sreću.\nSem toga vas tokom naredne nedelje očekuje i novčani dobitak koji će vam rešiti brojne finansijske poteškoće. Naredna nedelja će vam biti zaista prelepa i vi u to ne trebate da sumnjate.


Šojgua dočekala tri srpska lovca - 17.02.2020, Sputnik Srbija\nŠojgua dočekala tri srpska lovca\nMinistar odbrane Ruske Federacije general armije Sergej Šojgu sleteo je na Aerodrom „Nikola Tesla“ u Beogradu. 17.02.2020, Sputnik Srbija\n© Darimir Banda/ Ministarstvo odbrane Generalna proba prikaza „Sloboda 2019“ - avioni MiG-29 RV i PVO Srbije\n© Darimir Banda/ Ministarstvo odbrane\nMinistar odbrane Ruske Federacije general armije Sergej Šojgu sleteo je na Aerodrom „Nikola Tesla“ u Beogradu.\nAvion ministra Šojgua po ulasku u vazudušni prostor Srbije dočekala su tri lovca MiG 29 RViPVO Vojske Srbije, koji su ga pratili do sletanja.\nMinistar Šojgu u Srbiji boravi na poziv ministra odbrane Republike Srbije Aleksandra Vulina. Današnja poseta je deveti susret ministara Vulina i Šojgua od imenovanja Aleksandra Vulina za ministra odbrane Srbije.\n17 Februar 2020, 17:40\nDočeku ministra Šojgua na Aerodromu „Nikola Tesla“ prisustvovali su ambasador Ruske Federacije u Republici Srbiji Aleksandar Bocan-Harčenko i predstavnici Ministarstva odbrane Republike Srbije.\nPovodom današnje posete biće upriličen svečani doček ispred Palate „Srbija“, ministri Vulin i Šojgu održaće sastanak sa dvema delegacijama ministarstava odbrane Srbije i Rusije, a biće održana i svečanost uručenja počasnog doktorata Univerziteta odbrane ministru Šojguu u Domu Garde.\nMinistri odbrane Srbije i Rusije zajedno će na Novom groblju položiti vence na Spomen obeležje oslobodiocima Beograda i na Spomenik crvenoarmejcu, zatim će zajedno položiti kapsulu u spomen ploču „Večne vatre“, nakon čega će obići izložbu „Odbrana 78“ u Muzeju grada Beograda.


Memorandum za razvoj finansijske pismenosti osnovaca – Srbija NAŠA Zemlja\nby srbijanasazemlja April 15, 2021, 10:21 am 1.2k Views\nMinistar prosvete, nauke i tehnološkog razvoja Branko Ružić i predsednik Izvršnog odbora Erste banke Slavko Carić, potpisali su danas Memorandum o saradnji na realizaciji projekta “Škola novca za osnovca”, u cilju razvoja finansijske pismenosti učenika osnovnih škola.\nProjekat će trajati četiri godine, obuhvatiće edukaciju i za nastavnike, a Ružić kaže da deca treba da steknu veštine za donošenje bitnih finansijskih odluka u budućnosti.\n“Svi smo svesni da deca ne znaju odakle dolazi novac…Projekat će doprineti razvoju preduzetničkog duha kod dece. Pomoći će da naša deca imaju jedan valjan i zdrav pristup u donošenju nekih važnih životnih odluka”, poručio je Ružić.\nCarić je izrazio zahvalnost što je Ministarstvo prosvete Erste banku prepoznao kao svog partnera u, ističe, tako važnom projektu i dodao da finansijska edukacija pomaže da se mnogo brže dođe do finansijske slobode.\n“Potrudićemo se da sve ono što je potrebno u ovom procesu obezbedimo, što edukatorima, što deci”, naveo je on.


Naše ili tuđe - Dan u Beogradu\nNaslovna » Izlasci » Izložbe » Naše ili tuđe\nNaše ili tuđe\nOd 17. aprila do 1. maja u Narodnoj biblioteci Srbije (Skerlićeva 1) biće otvorena izložba „Naše ili tuđe“.\nPostavka je jedan od rezultata projekta „Embark“ iz programa „Kultura 2008-2013“ Evropske komisije, zajedničkog poduhvata Nacionalne biblioteke Češke Republike iz Praga, Instituta za bugarski jezik iz Sofije i Narodne biblioteke Srbije. Ustanove su radile na polju objedinjavanja spomenika pismenosti južnoevropskih i centralnoevropskih slovenskih naroda kroz digitalizaciju i elektronsku obradu rukopisne građe.\nIzložba obuhvata 60 printova rukopisnih i starih štampanih knjiga po izboru partnerskih institucija i svedoči o zajedničkim korenima i bogatom i intenzivnom kulturnom razvoju srednjovekovne pismenosti koja je formirala identitete današnjih država češkog, bugarskog i srpskog naroda. (danubeogradu.rs)\nTagovidub izložbe narodna biblioteka srbije\nPrethodni Ekološki festival Supernatural 2012\nSledeći Konak kneginje Ljubice – enterijeri beogradskih kuća 19. veka


Grad Zrenjanin - Postrojenje za prečišćavanje vode za piće pušteno u probni rad (10 fotografija)\nPočetna / Postrojenje za prečišćavanje vode za piće pušteno u probni rad (10 fotografija) /\nPostrojenje za prečišćavanje vode za piće pušteno u probni rad (10 fotografija)\nPuštanjem sirove vode iz bunara u sistem postrojenja za prečišćavanje vode, danas je fabrika vode u Zrenjaninu počela s probnim radom. Već za nedelju dana voda u gradskom vodovodu biće primetno boljeg kvaliteta, a po završetku svih testiranja opreme, tehnološkog procesa i hemijskih analiza, voda će dostići kvalitet predviđen standardima i propisima. Više puta se danas moglo čuti da je postrojenje za prečišćavanje vode u Zrenjaninu, po kvalitetu i količini ugrađene opreme, kao i po tehnološkim rešenjima, u ovom trenutku među najsavremenijim u Evropi, kada su u pitanju gradski vodovodi.\nGradonačelnik Zrenjanina Čedomir Janjić, koji je sa saradnicima i brojnim gostima danas prisustvovao početku probnog rada postrojenja, rekao je da je ovo istorijski dan za Zrenjanin i za Zrenjanince.\n“Moram da podsetim da je od 1975. godine bilo mnogo pokušaja rešavanja problema pijaće vode, na žalost, neuspešnih. Ne mogu da sakrijem zadovoljstvo što je baš moja administracija uspela to da reši i veoma sam srećan što imam priliku da radim sa takvim ljudima, koji su sposobni da organizuju ovako velike projekte i mnogo dobrih stvari koje smo u prethodnih pet godina uradili u gradu Zrenjaninu. Moram da podsetim da smo 2012. godine nasledili projekat po kome su Grad, odnosno građani, morali da plate 25 miliona evra za postrojenje i onda još svaki kubik vode po 37 centi. Mi smo sada ovo napravili bez ijednog dinara ulaganja i grada i građana, kao i našeg javnog preduzeća, a znatno manje ćemo i plaćati vodu. Mislim da smo napravili dobar projekat i za grad i za građane - rekao je gradonačelnik Janjić brojnim okupljenim novinarima.\nPredstavnik investitora, direktor kompanije “Sinertek” Nenad Obradović, objasnio je šta praktično predstavlja i znači današnje puštanje postrojenja za prečišćavanje vode u probni rad.\n“Danas puštamo sirovu vodu iz bunara u sistem predtretmana i počinjemo sa hidrauličkim testiranjem ugrađene opreme. Cev prečnika 500 dovodi sirovu vodu do predtretmana, četiri bazena gde se vrši hemijski tretman, kao prvi korak u prečišćavanju, odnosno pripremi vode za dalje tretmane. Pre mesec dana smo uradili hidrauličko testiranje cevovoda i to je urađeno bez propusta, i sada krećemo sa testiranjem prvog dela tehnološkog procesa. Nakon tri sata od početka punjenja, voda će doći do ultrafiltracije, gde počinjemo testiranje segment po segment, pre nego što krenemo s hemijskim procesom tretiranja same vode. Naše su procene da će ultrafiltracija trajati od 5 do 7 dana, a kvalitet vode merićemo, u saradnji s “Vodovodom” nakon svakog segmenta tehnološkog procesa. Radićemo između 10 i 15 analiza dnevno, s ciljem da vidimo u kojoj se meri menja kvalitet prečišćene u odnosu na kvalitet dolazne vode”, kazao je Obradović i dodao da nakon toga kreće hidrauličko testiranje reverzne osmoze.\n“To će, očekujem, biti najbrže testiranje, nakon čega krećemo s jonizmenjivačima i po završetku tih analiza moći ćemo da pustimo vodu u gradski sistem. Voda će u sistemu vrlo brzo biti boljeg kvaliteta nego što je sada, neće imati miris i ukus i biće odstranjen arsen. Nakon završetka kompletnog testiranja i dobijenih hemijskih analiza vode, i nakon odobrenja od “Vodovoda”, mi ćemo pustiti vodu u sistem i objaviti da je voda u tom trenutku za piće”, objasnio je on.\nGovoreći o ceni vode, direktor JKP “Vodovod i kanalizacija” Ivan Dević je rekao da će ona biti određena u dogovoru sa Gradom, nakon analiza, a da će ona u sebi sastojati sve momente, pa i socijalne.\n“U krajnjoj liniji, konačnu cenu daće Grad, mi se uklapamo u svaku cenu koju Grad bude doneo. Jasno je da sadašnja cena ne može ostati na ovom nivou, jer se u vodu ulažu i rad, troškovi prečišćavanja vode i samim tim, cena će morati biti veća. Postoje indicije da cena vode bude rešena i na bazi blok tarifa, tako da za neku prvu količinu vode, recimo potrošnju od 5 kubika, cena se neće ni menjati”, kazao je Dević.\nOn je pojasnio da će voda iz postrojenja poteći odmah i da će se za nekoliko dana primetiti drastična razlika u kvalitetu vode.\n“Ona će dobiti na eliminaciji ukusa, mirisa, prozirnosti, a konačno skidanje zabrane upotrebe vode za piće biće onog trenutka kada se svi testovi završe. To znači da kada u određenom vremenskom kontinuitetu merenja pokažu da su svi parametri u granicama propisa Republike Srbije u tom trenutku će “Vodovod” i Zavod za javno zdravlje skinuti zabranu i voda će biti za piće. Voda je zabranjena za piće već 13 godina, ali i ovo početno poboljšanje vode biće primetno. Što se tiče teorija degradacije vode u samom vodovodu i cevima, to su nedokazane teorije, šta više teorije kvazi-stručnjaka, koji su govorili da se nikada ne može rešiti problem vode za piće u Zrenjaninu. U toku samog priključenja i zahvata na priključenju, uverili smo se da su cevovodi u stanju u kakvom su bili i u trenutku polaganja, iako je to bilo pre pedesetak godina, nikakvih štetnih naslaga nema u njima, niti začepljenja”, rekao je Dević.\nOn je izrazio zadovoljstvo što je “Vodovod” deo ovog projekta i što je verovao u njegovu uspešnost, zahvalivši svima koji su izneli teret projekta i doveli do toga da se postrojenje pušta u probni rad.


H1N1: Vakcinacija doživela fijasko - Biznis i Finansije\nHome\tVestiBiznis & Finansije\tH1N1: Vakcinacija doživela fijasko\nby bifadmin 5. januara 2010.\nFijasko akcije koordinisane vakcinacije stanovništva protiv takozvanog svinjskog gripa sve je vidljiviji u Evropi.\nMnoge evropske zemlje, naime, očajnički pokušavaju da se reše viškova vakcina, pošto se pokazalo da je zainteresovanost građana za takvu zaštitu od virusa H1N1 previše mala.\nFrancuska je otkazala polovinu prvobitne narudžbine vakcija, objavila je ministar zdravlja Rozlin Bašlo: “U skladu sa preporukama međunarodnih zdravstvenih vlasti, otkazala sam narudžbine 50 miliona doza vakcina. Te narudžbine niti su plaćene niti su isporučene, čime ćemo uštedeti više od 300 miliona evra”, rekla je ona.\nBašlo je objasnila da je narudžbina od instituta Sanofi Paster otkazana bez ikakvog obeštećenja, a da će francuska vlada sa ostalim isporučiocima, Glakso Smit Klajnom i Novartisom, odlučno pregovarati kako bi izbegla plaćanje penala.\nPrvobitna narudžba 94 miliona doza\nFrancuska je prvobitno naručila čak 94 miliona doza vakcina, sledeći tadašnja uputstva Svetske zdravstvene organizacije da bi svaki gradjanin trebalo da primi dve doze.\nŠest meseci kasnije, objavljeno je da je jedna doza dovoljna – ali, kasno je, vakcine su već poručene, a interesovanje građana je veoma malo: do sada je vakcinu primilo svega oko pet miliona od ukupno 64 miliona Francuza.\nOpozicija, razume se, priliku da napadne vladu nije propustila. Politički komentator Katrin Gijardi o tome kaže: “Kritike su oštre, izmedju ostalog i zato što je cela kampanja za vakcinaciju – troškovi nabavka vakcine i ubedjivanje gradjana da se vakcinišu – koštala oko 2,2 milijarde evra. Ljudi se pitaju ko je i zašto toliko omanuo u proračunima”, kaže on.\nOpozicioni socijalisti smatraju da je od vladine kampanje “vakcinisati celo stanovništvo” koristi imala jedino farmaceutska industrija.\nŠta će biti pouke?\nPredstavnik Benua Amon zatražio je odgovore na pitanja kako je doneta ta odluka, pod čijim uticajem, i koje pouke namerava vlada da izvuče iz ove po svemu neuspešne kampanje.\nPortparol vladajuće stranke UMP Dominik Paje odgovorio je da je država bila obavezna da preduzme sve moguće mere prevencije: “Zamislite da se dogodilo obrnuto – da nije bilo dovoljno vakcina, da nije bilo dovoljno maski, i da su posledice pandemije bile onakve kakve su najavljivane, vlada bi bila razapeta na krst”, kaže on.\nOsim što otkazuje narudžbine, vlada pokušava da zainteresovanim zemljama proda prekobrojne vakcine. To, međutim, nije lako, pošto i druge zemlje imaju isti problem – mušterije traže i Nemačka i Holandija, a sličan korak razmatraju Španija i Britanija.\nPoljska je jedina članica EU koja nije nabavila vakcine za svoje građane, niti to namerava da čini. Odluka je objašnjena činjenicom da proizvođači vakcine nisu želeli da preuzmu odgovornost za eventualne neželjene posledice.


Vesti, 19.03.2019, 10:30 AM\nHaker koji je u tri navrata prodavao detalje o gotovo 890 miliona online naloga ukradenih sa 32 popularna web sajta, sada na Dark Webu prodaje četvrtu kolekciju sa detaljima o milionima naloga sa 6 drugih web sajtova.\nHaker iz Pakistana, koji koristi pseudonim Gnosticplayers, i ranije je tvrdio da je hakovao na desetine popularnih web sajtova kompanija koje, prema njegovim rečima, verovatno nisu znale da su im sajtovi hakovani.\nGnosticplayers je prošlog meseca u tri navrata objavio ukradene detalje o nalozima koje je stavio na prodaju na popularnom sajtu Dark Weba Dream Market. On je u prvom krugu objavio detalje o 620 miliona naloga ukradenih sa 16 sajtova, zatim detalje o 127 miliona naloga sa 8 sajtova u drugom navratu, i na kraju detalje o 92 miliona naloga sa 8 sajtova.\nIako je Gnosticplayers tada rekao da će to biti poslednje što je objavio, on je objavio i četvrtu kolekciju sa detaljima o skoro 27 miliona naloga sa 6 web sajtova.\nGnosticplayers je Hacker Newsu rekao da nove ukradene informacije koje se prodaju na Dream Marketu potiču sa 6 hakovanih web sajtova: Youthmanual (1,12 miliona naloga), GameSalad (1,5 miliona naloga), Bukalapak (13 miliona naloga), Lifebear (3,86 miliona naloga), EstanteVirtual (5,45 miliona naloga), Coubic (1,5 miliona naloga).\nSvaka od gore navedenih hakovanih baza podataka prodaje se pojedinačno na Dream Marketu za ukupno 1.2431 Bitcoina, što je otprilike 5000 dolara.\nPošto je većina servisa čiji su nalozi ranije pojavili na Dream Marketu priznala da su hakovani, verovatno je da su i ovi podaci takođe legitimni.\nU ovom trenutku nije poznato da li bilo koji od ovih servisa zna da su im baze podataka kompromitovane.


Nebojša Dugalić i Boris Pingović najavili 300. kabare "Da, to su bili dani" : Nadlanu.com\nObjavljeno 31. okt 2019. / 15:00:49\nUoči izvođenja 300. jubilarnog muzičko poetskog kabarea "Da, to su bili dani" 30. novembra u Kombank Dvorani, danas su se u Jazz kantini Lisabon novinarima, ali i okupljenim prijateljima obratili Nebojša Dugalić i Boris Pingović. Na Velikoj sceni Kombank Dvorane iste večeri zablistaće i Nina Ćosić i Voja Savić kao i specijalni gosti, čija su imena Dugalić i Pingović obelodanili na konferenciji za medije.\nDugalić i Pingović su s velikom radošću pozvali publiku da prisustvuju jubilarnom kabareu koji se izvodi od 2004. godine.\n- Ovo je već 15. godina trajanja i 300. izvođenje, ja samo mogu da vas pozovem da nastavimo da se zajedno radujemo u zajedničkom trajanju i da imamo snage da ovo što duže potraje - rekao je Nebojša Dugalić okupljenim novinarima i prijateljima.\nPARISKI DUH U BEOGRADU: Otvoren "Lafayette" Cuisine Cabaret…\nBoris Pingović se nadovezao:\n- U ovom vremenu u kojem živimo svako pozitivno trajanje je svojevrsni incident, pa tako i ovaj naš kabare mislim da se svrstava u sličnu vrstu incidenta. Zato imam veliko zadovoljstvo da pozovem poštovanu publiku da bude deo ovog velikog jubileja.\nboris pingovićDajazz kantina Lisabonkabarenebojša dugalićNina Ćosićto su bili daniVoja Savić


Ekipa Društva za sport i rekreaciju invalida Kula osvojila 2. mesto na Pokrajinskom prvenstvu u Srbobranu - Opština Kula\nVi ste ovde:Početna»Vesti»Društvo»Ekipa Društva za sport i rekreaciju invalida Kula osvojila 2. mesto na Pokrajinskom prvenstvu u Srbobranu\nOd Admin dana\t 24. juna 2019. Društvo,Sport\nEkipa Društva za sport i rekreaciju invalida opštine Kula osvojila je drugo mesto na Pokrajinskom prvenstvu u Srbobranu u disciplini sportskog ribolova. Na takmičenju je nastupile ekipe iz dvanaest opštinskih organizacija, a ekipe su činili tri takmičara i jedna takmičarka.\nPecalo se po sektorima, pa je tako na prvom sektoru član ekipe iz kulske opštine Milutin Bjedić zauzeo drugo mesto sa ulovljenih 4165 grama, u drugom sektoru je Đorđe Kukić bio sedmi sa 3880 grama, u trećem Željko Milićević peti sa 3765 grama, dok je u četvrtom sektoru, u kojem su se takmičile žene članica kulske ekipe Nada Ličina osvojila prvo mesto sa ulovljenih 3755 grama, tako da je ekipa kulske opštine na kraju u generalnom plasmanu bila druga iza ekipe Zrenjanina.\nTreba istaći i to da jeu pojedinačnoj konkurenciji Nada Ličina bila ubedljivo najbolja u konkurenciji žena, dok je Milutin Bjedić u muškoj pojedinačnoj konkurenciji zauzeo drugo mesto. Nakon što su održana pokrajinska takmičenje u pet disciplina ekipa Društva za sport i rekreaciju invalida opštine Kula u generalnom plasmanu zauzima treće mesto sa 46 osvojenih bodova. Ispred njih su vodeći Novi Sad sa 55 i Bačka Palanka sa 46 bodova.\nNaredno takmičenje koje predstoji sportistima invalidima je Pokrajinsko prvenstvo u visećoj kugli koje će 6. jula biti održano u Staroj Pazovi.\nPrethodni članakSastanak radne grupe povodom izrade idejnog projekta za državni put Vrbas-Kula-Sombor-Bački Breg\nSledeći članak Sajam starih zanata, privrede i ručnog rada u Ruskom Krsturu


SKGO: Otvorene prijave za pakete podrške u oblasti administrativne efikasnosti i antikorupcijskih politika - Dijalog.net\nNaslovna Civilno društvo SKGO: Otvorene prijave za pakete podrške u oblasti administrativne efikasnosti i antikorupcijskih politika\nBeograd, 20. avgust 2020. – Stalna konferencija gradova i opština (SKGO) raspisala je dva poziva za podnošenje prijava za pakete podrške gradovia i opštinama u Srbiji.\nRok za dostavljanje prijava je 14. septembar 2020. godine do 16 časova.\nPaketi podrške lokalnim samoupravama podrazumevaju pružanje ekspertske podrške i stručnog znanja za unapređenje administrativne efikasnosti na lokalnom nivou, kao i za unapređenje antikorupcijskih politika na lokalnom nivou.\nU okviru Paketa podrške za unapređenje administrativne efikasnosti na lokalnom nivou biće dodeljeno ukupno 10 paketa podrške.\nUkupno 4 paketa podrške biće podeljeno kroz Paket podrške za unapređenje antikorupcijskih politika na lokalnom nivou.\nPodrška opštinama i gradovima biće pružena kroz obuke, mentorski rad, savetodavnu podršku i podršku unapređenju postojećih ili razvoju novih procedura i akata u lokalnim samoupravama u skladu sa razvijenim modelima i najboljim praksama.\nPrethodno Kineski električni automobili kreću na Zapad uz sasvim novu uslugu\nSledeće Evropska komisija registrovala evropsku građansku inicijativu „Pravo na lečenje”\nTop Tags vladavina prava Društvo evropske integracije Evropska unija Civilno društvo Evropska komisija Vlada Republike Srbije istraživanje konkurs ljudska prava Srbija i Evropska unija OCD lokalna samouprava mediji mladi


Nastavak konstitutivne sednice Skupštine, albanski i poslanici SDA protiv izbora Dačića za predsednika parlamenta | Insajder\nNastavak konstitutivne sednice Skupštine, albanski i poslanici SDA protiv izbora Dačića za predsednika parlamenta\nSkupština Srbije nastavila je konstitutivnu sednicu. Na dnevnom redu je izbor predsednika parlamenta za koga je predložen Ivica Dačić, dosadašnji šef diplomatije. Albanski i poslanici SDA najavili su da će glasati protiv izbora Dačića za predsednika Skupštine.\nTokom trajanja sednice parlamenta Ivice Dačić otišao je u Vladu gde je, kako je rečeno, podneo ostavku na mesto ministra spoljnih poslova, kako bi mogao da bude izabran za predsednika Skupštine Srbije.\nPredlog kandidata za predsednika Skupštine obrazlagao je poslanik Đorđe Milićević koji je za Dačića rekao da je čovek koji ima dugogodišnje političko i parlamentarno iskustvo i da je od početka karijere obavljao je važne funkcije.\n„Ogromno državničko iskustvo, komunikativnost kojim se odlikuje su garant da će i ovu dužnost uspešno obavljati u korist Srbije“, istakao je o Ivici Dačiću kao kandidatu za predsednika Parlamenta, između ostalog, Milićević.\nŠaip Kamberi iz poslaničke grupe Ujedinjena dolina - SDA Sandžaka je rekao da će njegova poslanička grupa glasati protiv i da su manjine u nepovoljnom položaju. Protiv izbora Dačića izjasnio se i samostalni poslanik Vladan Glišić, ali zato što smagtra da, „posle svih uspeha koje je postigao“ Dačića nije trebalo povlačiti s mesta šefa diplomatije.\nNa sednici Skupštine Srbije izbor Dačića su podržale Socijaldemokratska partija Srbije, Jedinstvena Srbija, Partija ujedinjenih penzionera Srbije, Savez vojvođanskih Mađara.\nBalint Pastor iz Saveza vojvođanskih Mađara, rekao je da smatra da je dolazak Dačića na čelo parlamenta odlično rešenje i da će ta poslanička grupa glasati za njegov izbor.\nPodršku izboru Dačića najavio je Aleksandar Martinović u ime poslaničke grupe SNS.\nPredsednik Srbije Aleksandar Vučić ranije je najavio da će doći će na čelo ovog zakonodavnog organadosadašnji šef diplomatije Ivica Dačić.\nDužnost ministra spoljnih poslova danas će od njega preuzeti premijerka Ana Brnabić, koja će resor diplomatije, uz premijerske dužnosti, voditi do izbora nove vlade, prenosi RTS.\nDačić je, nakon najave da će biti predsednik parlamenta, rekao da je za svakog državotvornog političara najveća čast biti na čelu najvišeg predstavničkog tela i nosioca ustavotvorne i zakonodavne vlasti u Republici Srbiji.\nKonstitutivna sednica Skupštine počela je 3. avgusta, kada su verifikovani mandati poslanika, a uz izbor današnji izbor predsednika, trebalo bi da budu izabrani i potpredsednici, članovi odbora i delegacija pri međunarodnim institucijama.\nS obzirom na to da je najavljeno i uvođenje dva nova ministarstva, neophodno je da bude izmenjen i Zakon o Vladi. To bi trebalo da bude učinjeno na novoj sednici. Tek nakon usvajanja ovih izmena prema zakonu na red bi trebalo da dođe izbor nove Vlade.\nMandataraka Ana Brnabić je najavila da će ekspoze izneti do srede 28. oktobra do kada bi, kako je rekla, trebalo da bude formirana nova vlada.\nUkoliko to bude učinjeno toga dana, biće to 129 dana nakon okončanja izbora, ali i 147 dana nakon što je prethodnoj vladi zvanično istekao mandata, a ministri ostali u kabinetima zbog prolongiranja izbora i vanrednog stanja izazvanog koronavirusom.


Kultura u doba korone u Boru [VIDEO] - Bor 030\nNaslovna Vesti Kultura Kultura u doba korone u Boru\n14.11.2020. | 20:25\nUstanova „Centar za kulturu“ u Boru i pored izrazito nepovoljne godine vezane za čitav niz mera radi sprečavanja širenja virusa korona uspela je da realizuje brojne planirane aktivnosti.\nPoštovaoci kulture su ove godine, čini se, i najviše pogođeni jer su izostali koncerti, predstave, programi na koje su Borani, posredstvom Centra za kulturu, i te kako navikli.\n„U ovoj 2020. smo uspeli na održimo nivo naših kreativnih radionica u skladu sa epidemiološkim prilikama. Škola glume, škola gitare, škola likovnog obrazovanja je nastavila sa radom tokom čitave godine i zaključno sa novembrom mi smo imali zavidan broj časova koje su uspešno realizovali naši predavači za vreme ove pandemije“, ističe Danijel Čorboloković, direktor Ustanove „Centar za kulturu“.\nPandemija je nažalost pozorišni život u Boru, poznat po dobro odnegovanoj publici, svela na nekoliko dečijih i predstava za odrasle, a u jednom delu sezone bioskop je prikazivao nove hitove na zadovoljstvo publike.\n„S obzirom na nemogućnost održavanja programa na otvorenom i zatvorenom prostoru mimo ograničenja koje je doneo republički Krizni i Štab za vanredne situacije grada Bora, uspeli smo da realizujemo dva projekta koja je podržalo Ministarstvo kulture. To su 16. Festival vlaške izvorne pesme i 6. Festival „Zlatno kolo“. Uspeli smo da ih realizujemo bez publike koja je, eto, bila uskraćena za te lepe programe, ali je sve snimljeno i uskoro će biti predstavljeno javnosti“, ističe Čorboloković.\nNažalost, u uslovima kakvi jesu, teško je moguće planirati narednu sezonu, ali u Ustanovi „Centar za kulturu grada Bora“ su optimisti i očekuju da bar naredne godine Boranima ponude sve one kvalitetne programe za sve ukuse i za sve generacije.\n„Jedno veliko bogatstvo je iza nas, preko 500 deteta u svim našim radionicama i to nas obavezuje za dalje. Ali, uskraćeni smo imali za mnoge programe, kao što je manifestacija „Susreti sela“ koja je ove godine trebalo da obeleži 60 godina postojanja a nije mogla da se realizuje zbog nepovoljne epidemiološke slike. Takođe i dan grada, Borsko kulturno leto, Dani Banje, svečane akademije, jubileji, izdavaštvo, ništa od toga nismo mogli da sprovedemo zato što je na snazi bila zabrana okupljanja više od 30 ljudi u slobodnom prostoru“, kaže Danijel Čorboloković, direktor Ustanove „Centar za kulturu“.\nOčekivanja su da naredna godina donese bolje prilike, da se sve oblasti ljudskog rada i delovanja nastave kao i pre pandemije kovida, a naročito u kulturi, koja i čini lepšim život pojedinca, ali i donosi u ovoj sivoj svakodnevici, toliko potrebnu lepotu.


Dokumentarac “Dubina dva” na 66. Berlinaleu | LICEULICE\nDokumentarac “Dubina dva” na 66. Berlinaleu\nNa 66. Filmskom festivalu u Berlinu, koji se održava od 11. do 21. februara, biće premijerno prikazan dokumentarni film “Dubina dva” Ognjena Glavonića. Ovaj dokumentarac sa elementima trilera bavi se temom koja je i dalje tabu u srpskom društvu: masovnom grobnicom u beogradskom predgrađu Batajnica.\n“Još 2001. godine obelodanjeno je postojanje masovne grobnice u beogradskom predgrađu Batajnica. Grobnice su sadržale više od 700 tela kosovskih Albanaca, koja su tokom NATO bombardovanja Srbije 1999. godine iskopavana iz primarnih masovnih grobnica na Kosovu i prevožena kamionima hladnjačama na tajne lokacije u Srbiji. Danas, 15 godina kasnije, uprkos činjenici da se najveća masovna grobnica nalazila nedaleko od samog centra Beograda, i da je među telima pronađeno i sedamdesetpetoro dece, na tom mestu nema nikakvog obeležja niti spomenika, a skoro niko danas u Srbijini ne zna za ovaj slučaj niti priču iza njega. Ona je i dalje javna tajna”, piše u saopštenju povodom premijere filma “Dubina dva”.\nU pokušaju da otkrije, rasvetli i da glas ovim pričama, “Dubina dva” se, kroz sintezu svedočanstava i snimaka mesta na kojima su se desili zločini pre 17 godina, meditativnim i hipnotišućim stilom, obraća direktno mašti i osećanjima gledaoca.\nSvetska premijera filma biće održana u okviru selekcije “Berlinale Forum”, u kojoj se uglavnom prikazuju avangardni, eksperimentalni radovi, video eseji, političke reportaže, i još uvek neistraženi filmski predeli i izrazi.\nFilm je nastao u produkciji Non-Aligned Films i Fonda za humanitarno pravo. Glavonićev prethodni dokumentarac, “Živan pravi pank festival”, prikazan je na više od četrdeset domaćih i inostranih filmskih festivala, kao što su Roterdam, Cinema du Reel, CPH:DOX, IndieLisboa…\n← O liderstvu u kulturi u Kc Gradu\nPredstava Andraša Urbana u Sarajevu →


Meseci maratonskih smena, naleti verbalnog, čak i fizičkog zlostavljanja pacijenata, niske plate i nedostatak osoblja izazivaju nemir među medicinarima u SAD u kritičnom trenutku pandemije virusa korona. Prema podacima američkog Univerziteta Kornel, ove godine je bilo najmanje 30 štrajkova zdravstvenih radnika u SAD.\nOstavke i štrajkovi pogodili su bolnice koje se bave sojem delta virusa korona, prilivom hroničnih bolesnika, dok čekaju hladnije mesece kada se očekuje porast slučajeva kovida 19 i sezona gripa.\nViše zaposlenih radnika sa kojima je kontaktirao američki portal "Politiko" rekli su da se osećaju kao da su prešli sa "heroja na nule", što otežava tolerisanje osnovnih stresova na poslu u teškim okolnostima.\nPOJAČAN NADZOR POŠTOVANJA MERA: Inspekcija će kontrolisati gradski prevoz, tržne centre i ugostiteljske objekte\n15. 10. 2021. u 13:40\nSAD otkazi zdravstveni radnici KOVID 19 grip


Najavljujemo 15.međunarodnu konferenciju 'Bezbednost saobraćaja u lokalnoj zajednici' - Vesti - HSE Portal\nNajavljujemo 15.međunarodnu konferenciju "Bezbednost saobraćaja u lokalnoj zajednici"\n22. Oktobar. 2019.\nPozivamo Vas da prijavite rad za predstojeću 15. međunarodnu konferenciju "Bezbednost saobraćaja u lokalnoj zajednici" koja se održava u Vrnjačkoj Banji, hotel Zepter, od 1. do 4. aprila 2020. godine. Prijavu apstrakta možete učiniti u periodu do 25. oktobra 2019, putem on-line aplikacije.\nNa prethodnoj, 14. BSLZ konferenciji, učešće je uzelo preko 350 predstavnika lokalnih zajednica, obrazovnih institucija, javnih preduzeća i drugih kompanija, dok je prezentovano preko 70 radova. Zbornik sa prethodne 14. BSLZ konferencije možete pronaći na sledećem linku, dok su fotografije dostupne na sledećem linku.\nZa više informacija kontaktirajte Tehničkog Sekretarijata: BBN Congress Management d.o.o, Tel: +381 (0)11 / 3629405, Mob: +381 (0) 63 / 368594, e-mail: bbn.pco@gmail.com, bbn@bbn.co.rs\nStupio na snagu Zakon o bezbednosti i zdravlju na radu\n17. Novembar 2015. // BZR - Srbija\n13.11.2015. stupio je na snagu novi Zakon o bezbednosti i zdravlju na radu.


Naučno-tehnološki centar NIS-a – riznica inovacija, tehnologija i kadra za budućnost\n„Bio sam u toku sa aktivnostima NIS-a, ali moram da kažem da sam više nego iznenađen i pun ponosa, zbog načina rada ove kompanije. NIS poklanja veliku pažnju ljudima, i znanju, što smatram i najbitnijim. Ulaganje u oblast obrazovanja, naučnu sferu i obuke za zaposlene, pokazuje da NIS Gasprom njeft misli ne samo na svoj razvoj, već i na razvoj cele Srbije. Zadovoljan sam što je NIS uspeo da objedini u svojoj delatnosti najvažnije sfere naše saradnje – energetiku, nauku i obrazovanje. Želim vam puno uspeha, zahvaljujem se našim srbskim partnerima i želim nam svima uspešan nastavak saradnje i razvijanja naših bilateralnih odnosa“, izjavio je ambasador Ruske Federacije u Srbiji, Aleksandar Bocan-Harčenko.\nGradonačelnik Novog Sada, Miloš Vučević, rekao je da je Naučno-tehnološki Centar svojevrsna fabrika znanja, inovacija, kreativnosti, hrabrosti i idealnog srbsko-ruskog spoja:\n„Posebno sam impresioniran, a imao sam jednom priliku, zahvaljujući kompaniji NIS, da ugostim deo studenata post diplomskih studija koji su posle srbskih fakulteta odlazili na ruske fakultete i univerzitete, a ono što je najlepše u celoj priči je to da su se vraćali u Srbiju. Vraćali su se da rade, da stvaraju nova dobra i nove vrednosti i da Naftna industrija kao deo ove zajednice, društva i države, bude još razvijenija kompanija, na zadovoljstvo ruske strane, države i građana Srbije“, naveo je Vučević.


Požar na deponiji - Ozonpress :: internet portal\nSinoć oko 19 časova došlo je do požara na deponiji u Prelićima. Kako su nam rekli nadležni bila je zahvaćena velika površina ali je brzom interevencijom vatrogasaca i radnika JKP Komunalac sprečeno dalje širenje požara, čime je izbegnuta prava ekološka katastrofa. To je za Ozonpress potvrdio i gradonačelnik Vojsilav Ilić koji je sa svojim saradnicima tokom noići bio na licu mesta.\n– Zaista brzom intervencijom vatrogasaca i JKP Komunalac uspeli smo da u ranim jutarnjim satima lokalizujemo požar i da zaustavimo njegovo širenje. Sada je sve pod kontrolomi nadamo se da će u toku današnjeg dana vatrogasci i radnici JKP Komunalac uspeti da u potpunosti ugase požar. Trenutno se cisternama kvasi površina deponije u blizini požara i nasipa se zemlja kako bi se sprečio dovod kiseonika. Sve se dobro završilo zahvaljujući brzoj intervenciji vatrogasaca, da je se kojim slučajem požar proširio imali bi ekološku katastrofu na teritoriji grada – rekao je gradonačelnik Ilić.\nPolicija će izvršiti istragu kako je došlo do požara ali prema prvim procenama najverovatnije su građani bili nepažljivi prilikom paljenja otpada.


Zapažena prezentacija Zlatibora u Celju - PressLider.rs\n15. septembra 2018. Marina Trmčić\t0 Comments Slovenija, TO Zlatibor, Zlatibor\nNa kraju veoma uspešne letnje sezone Turistička organizacija Zlatibor nastavlja sa promotivnim aktivnostima, a prva u nizu je prezentacija turistučke ponude „zlatne planine“ na Privrednom sajmu u Celju, u Sloveniji.\nPrivredni sajam „MOS“ jedan je od najposećenijih koji se održava u Sloveniji i ove godine traje od 11. do 16. septembra. U okviru turističkog dana koji je organizovan u subotu 15. septembra Zlatibor se predstavio najboljim što može da ponudi. Posetioci sajma medju kojima je bilo predstavnika turoperatora i agencija iz cele Slovenije imali su priliku da se kroz prezentaciju i film o Zlatiboru upoznaju sa potencijalima planine, prirodnim lepotama, atrakcijama, mogućnostima za provođenje aktivnog odmora i 125 godina dugom tradicijom razvoja trurizma Nakon prezentacije prisutni su uživali u koktelu i prepoznatljivim ukusima Zlatibora. U okviru prezentacije organizovana je i nagradna igra, a najsrećniji posetilac osvojio je vikend za dve osobe u apartmanskom naselju “Zlatiborski konaci”.\nZlatibor je destinacija dobro poznata turistima iz Slovenije, što dokazuje činjenica da se poslednjih godina beleži porast broja posetilaca iz ove zemlje. U Turistikoj ponudi Zlatibora Slovenci su posebno zainteresovani za kamp Zlatibor koji već nekoliko godina unazad ostvaruje uspešnu saradnju sa kamping klubovima iz Slovenije odakle dolaze organizovane grupe.\nO tome koliko je Zlatibor zanimljiva destinacija Slovencima najbolje se moglo videti po znatiželjnim pogledima kojima su posetioci sajma pratili prezentaciju i po lepim komentarima i utiscima koje nose sa najposećenije srpske planine.\nPrezentacija Zlatibora u okviru “MOS” sajma u Celju organizovana je u saradnji sa Ministarstvom trgovine, turizma I telekomunikacija Republike Srbije i Nacionalne turističke organizacije.\n← Borac izbacio cene ulaznica za predstojeću sezonu\nBaletski studio Doma kulture vrši upis novih članova →


RADONJIĆ PRED REAL: Neke stvari na terenu moramo da radimo mnogo bolje nego u meču sa Valensijom | Novosti.RS\nSusret "kraljevića" i šampiona ABA lige trebalo je da se igra u sredu, ali Beograđani nisu bili u mogućnosti da doputuju u prestonicu Španije, pošto je pista na aerodromu bila zaleđena i procenjeno je da nije bezbedno sleteti.\nRadonjić ističe da njegovi igrači moraju da rade mnogo bolje neke stvari na terenu nego u duelu sa Valensijom.\n- Prethodna dva dana iskoristli smo analizu utakmice sa Valensijom, trening i pripremu onoga što sledi a to je meč sa Realom. Vrlo iskusan tim koji je doživeo minimalne promene između dve sezone, koji ima kontinuitet, izvanredan napadački kvalitet i koji i ove godine svojim igrama pokazuje da može da ostvari svoje ambicije. Mi, s druge strane, želimo i trudićemo se da neke stvari u meču sa Realom radimo mnogo bolje nego što smo ih radili u meču sa Valensijom. Tu mislim na 'mekani ulaz' u tu utakmicu, ali i želimo da produžimo taj dobar interval koji smo imali krajem druge i početkom treće deonice - rekao je Radonjić, a prenosi klub.\nReal je u prvom meču ovih rivala u odigranom u dvorani "Aleksandar Nikolić" dobio ne baš lako sa 73:67.\nUtakmica u "Wiznik centru" igra se u ponedeljak od 19 sati.\nKK Crvena zvezda KK Real Madrid košarka Evroliga Dejan Radonjić


Predsjednik Francuske Emmanuel Macron, Paris, 9 Dec. 2021.\nPredsjednik Francuske, Emanuel Makron (Emmanuel Macron) poručio je da Zapadnom Balkanu treba poslati jasnu poruku da postoji perspektiva članstva, ali je naveo da se moraju preduzeti reforme unutar Evropske unije (EU) kako bi bio moguċ prijem novih članica.\n“Evropa ne može okrenuti leđa Zapadnom Balkanu. Zapadni Balkan je geografski i istorijski, po tragičnosti i obeċanjima o buduċnosti koje nosimo, u srcu evropskog kontinenta. Nose ožiljke koji nas istovremeno podsjeċaju kolika je krhkost mira ali i jačina EU", naveo je francuski predsjednik.\n"Moramo da razmotrimo naše odnose sa Zapadnim Balkanom i damo jasnu i iskrenu perspektivu pristupanja”, poručio je Makron.\nFrancuski predsjednik je ove navode iznio na plenarnoj sednici Evropskog parlamenta (EP) govoreći o prioritetima francuskog šestomjesečnog predsjedavanja koje je počelo prvog januara ove godine.\nOn je međutim naglasio da Evropa u postojeċim uslovima nije ona koja može primati nove članice.\n„Ovo nije Evropa koja može da ima 31, 32 ili 33 članica. Lagali bismo sebe ako bismo tako mislili”, rekao je francuski predsjednik istakavši neophodnost promjena u EU koje bi omoguċile prema njemu „brže, jasnije i efikasnije odluke”\nMakron je najavio inicijativu o organizovanju konferencije o Zapadnom Balkanu koja bi, prema njegovim riječima uslijedila nakon Konferencije o buduċnosti Evropske unije.\nKonferencija o budućnosti Evrope je serija rasprava i diskusija koju vode građani i koja će omogućiti ljudima iz cijele Evrope da podijele svoje ideje i pomognu u oblikovanju zajedničke budućnosti.\nRiječ je o prijedlogu Evropske komisije i Evropskog parlamenta, koji datira iz 2019. godine i ima za cilj da se sagleda srednjoročna i dugoročna budućnost EU i kakve reforme treba preduzeti u njenim politikama i institucijma.\nGlavni cilj ove konferencije je da obuhvati građane, uključujući značajnu ulogu mladih, civilnog društva i evropskih institucija kao ravnopravnih partnera.\nPlanirano je da Konferencija traje dvije godine, te da se do proljeća 2022. usvoje zaključci radi izrade smjernica o budućnosti Evrope.\nPrilikom preuzimanja mandata na čelu EU, Emanuel Makron je veċ najavio da ċe krajem proljeċa biti organizovana konferencija o Zapadnom Balkanu.\nKako je najavljeno to neċe biti konferencija o evropskoj perspektivi veċ o trenutnim goruċim pitanjima u regionu.


Prikazane fotografije tela dvojice muškaraca za čija ubistva se sumnjiči Belivukova grupa - KRIK\nObjavio/la KRIK.rs mart 7, 2021\nTri fotografije na kojima se vide beživotno i obezglavljeno telo muškarca, a koje su prikupljene u istrazi protiv Veljka Belivuka i njegove grupe prikazane su sinoć na konferenciji za medije. Predsednik Aleksandar Vučić rekao je da je istraga proširena i da se grupa sada sumnjiči za četiri ubistva.\nVučić je još pre nedelju dana najavio da će objaviti monstruozne snimke mučenja, kasapljenja i ubistava koje su, kako se sumnja, izvršili članovi grupe Veljka Belivuka. Od te namere je odustao i jer je, kako je rekao, uvažio apel roditelja mladića koji su nestali u proteklih nekoliko godina, a koji su možda žrtve ove grupe i mogu da budu na tim snimcima.\nIpak, na sinoćnjoj konferenciji za medije, održanoj nakon sednice Saveta za nacionalnu bezbednost, prikazane su tri fotografije uznemirujućeg sadržaja – na njima se moglo videti beživotno telo muškarca koji na desnoj nozi ima istetoviran grb Crvene zvezde, obezglavljeno telo muške osobe i odrubljena glava.\nVučić je rekao da su u pitanju dve osobe, a ministar policije Aleksandar Vulin da se sumnja da je jedna od njih navijač Partizana, ali nije precizirao na koga misli.\nVučić je kazao da je istraga protiv Belivukove grupe proširena i da se sada sumnja da su izvršili ne tri, već četiri ubistva. Deo dokaza pribavljen je tako što je pozajmljena oprema pomoću koje su policajci uspeli da dođu do sadržaja iz telefona koji su imali poseban zaštićeni sistem – „Skaj“, a koji često koriste kriminalci.\n„Rat između dva klana Zvicera i Bojovića je dostigao najgore moguće razmere u kojima su ljudi na monstruozan način ubijani, Vama je jasno da mi sada znamo za četvrto ubistvo, mislimo da će biti i za peto, šesto i sedmo“, rekao je Vučić i dodao da se dokazi još prikupljaju.\nPredsednik Vučić je mislio na Radoja Zviceva, šefa kavačkog klana, čiji je saradnik bio Belivuk i na Luku Bojovića, čuvenog kriminalca čija je kriminalna grupa u ratu sa „kavčanima”.\nOn je naveo i da se država obračunala sa nekoliko kriminalnih grupa, ali i najavio nove obračune.\n„Postoji mlađa grupa naslednika iste kriminalne grupe koja misli da su već zauzeli prostor i da će moći da nastave, ja večeras samo želim da im kažem da će ubrzo biti rastureni i smešteni tamo gde im je mesto – iza rešetaka“, rekao je Vučić.\nNaša borba biće nemilosrdna, ali u skladu sa zakonom, u skladu sa ustavom, ali i u skladu sa pravdom, moralom, ali i u skladu sa potrebama građana Srbije.\nNi predsednik ni ministar policije nisu želeli da na pitanje novinara „Pinka“ komentarišu intervjuu koji je bivši potpredsednik Partizana Vladimir Vuletić dao za KRIK i u kome je govorio o vezama generalnog sekretara Vlade Novaka Nedića sa Belivukom. Vuletić je rekao i da je jedno vreme u huliganskoj grupi od Belivuka uticajniji bio Aleksandar Vidojević, sa kojim je inače predsednikov sin često u društvu.\nUmesto toga, najavili su osvetu Vuletiću – da će javnost uskoro saznati kakve su njegove veze sa Belivukom i šta je on radio.\nVulin je kazao da bi voleo da je Vuletić u „stanju da oseti stid“.\n„On odlično zna zašto treba da se stidi ovoga što je govorio zbog onoga što je radio“, kazao je, ali nije objasnio na šta misli.\nBelivuk i članovi njegove grupe, podsetimo, uhapšeni su početkom februara. Sumnjiče se da su ubili kriminalca Milana Ljepoju, navijača Partizana Gorana Veličkovića i Zdravka Radojevića.\nTužilaštvo ispituje i tragove novca, a grupu sumnjiči i za 100 grama droge i nedozvoljeno posedovanje oružja. Više o istrazi pročitajte ovde.\nKRIK je ranije pisao i da je policija Beluvuka i njegove saradnike označila kao članove crnogorskog kavačkog klana. Pred hapšenje, Belivuk je bio u Crnoj Gori u poseti Radoju Zviceru, vođi ovog klana. Kavčani su, podsećamo, godinama u ratu sa škaljarskim klanom i pridruženim grupama, a u ratu je stradalo oko 50 ljudi.\nKavačka grupa je bila bliska osobama i u policiji i politici, među kojima su pripadnik Žandarmerije Nenad Vučković Vučko, generalni sekretar Vlade Novak Nedić, nekadašnja sekretarka MUP-a Dijana Hrkalović. Više o tome pročitajte u posebnom tekstu.


Albanac - Blic Online\nDETE GLEDALO S PROZORA KAKO JOJ OTAC UBIJA MAJKU Albanac sa srpskim državljanstvom koji je nožem iskasapio ženu ima debeo DOSIJE, prijavljivala policiji da joj PRETI SMRĆU\nL. B. (23), Albanac sa srpskim državljanstvom, ubio je u centru francuskog grada Ajanža suprugu Stefani di Vinčenco (22), naočigled četvorogodišnje ćerke.\nRazbijena jedna od NAJVEĆIH NARKO GRUPA u Evropi: Belgijska policija uhapsila vođe klana, među njima i jedan Albanac\nU Belgiji je uhapšeno 17 pripadnika narko klana, a prema navodima nemačke policije koja je uvčestvovala u operaciji, među nima su dvojica vođa te grupe u Evropi, Albanac (34) i Letonac (35).\nU zajedničkoj akciji policije i Uprave carina, u Podgorici je danas zaplenjeno više dve tone marihuane, a uhapšen je državljanin Albabnije.\nJOŠ DVOJICA DRŽAVLJANA SEVERNE MAKEDONIJE UBIJALI U BEČU Oglasila se policija u Skoplju, svi teroristi rođeni u Austriji\nMinistarstvo unutrašnjih poslova Severne Makedonije saopštilo je danas da je, osim Kujtima Fejzulua, još dvoje državljana Severne Makedonije umešano u teroristički napade u Beču, u kojima je u ponedeljak ubijeno četvoro, a ranjeno 22 ljudi.\nUHAPŠEN ALBANAC KOJI JE PUCAO NA SRPSKU DECU Otvorio vatru na mališane u školskom dvorištu na Kosovu\nHOROR U ATINI Albanac UBO NOŽEM medicinsku sestru u bolnici, a onda SKOČIO SA 4. SPRATA\nAlbanac na put poneo POLUGU OD BELOG ZLATA\nSUMNJIVA SMRT Telo Albanca (70) pronađeno u severnom delu Kosovske Mitrovice\nTelo Albanca Z. K. (70) pronađeno je danas duž ibarskog keja prema Suvom Dolu, u severnom delu Kosovske Mitrovice.\nMlada muzička zvezda Zoi je u jednoj emisiji komentarisala najčešće Gugl pretrage vezane za svoje ime, a jedna joj je posebno privukla pažnju.


novembar, 2018 | Web-Tribune.com - Part 29\nHome / 2018 / novembar (page 29)\nSUKOB VELIKIH SILA NA ARKTIKU: PITANJE TRENUTKA KADA ĆE DOĆI DO ORUŽANOG KONFLIKTA\n2. novembra 2018.\tTEMA DANA 0\nRejkjavik se prošle nedelje pretvorio u prestonicu Transarktika – međunarodne političke arene koja je formirana da se bavi globalizacijom Severne polarne oblasti. Ovu inicijativu je pokrenuo pre pet godina tadašnji islandski predsednik Olavur Ragnar Grimson kako bi okupio predstavnike svih kontinenata koji su zabrinuti zbog pretnje otopljenja Arktika. Reč je …\n„AKO PRIŠTINA FORMIRA VOJSKU, SRBIJA ĆE SA RUSIJOM UĆI NA KOSOVO..!“\nAleksandar Jonov, zamenik direktora ruskog Instituta bezbednosti i održivog razvoja, napominje da Kosovo nema pravo na formiranje sopstvene Vojske. – Kosovo je teritorija koja nije predmet međunarodnog prava, pošto je ova regionalna jedinica izvršila secesiju pod pritiskom američkih agresora na Jugoslaviju, posebno na teritoriji Srbije. Iz ovoga sledi da ova …\nPRIPREMA ZA KONAČNI OBRAČUN: Putin započeo sa razmeštanjem ruskih sistema na Kubu!\n2. novembra 2018.\tAKTUELNO 0\nZemaljska stanica euskog sistema GLONASS biće instalirana na Kubi, izjavio je ruski predsednik Vladimir Putin. Tokom susreta sa kubanskim predsednikom Državnog saveta i Saveta ministara Migelom Diasom Kanelom Bermudesom, ruski predsednik je obećao da će na Kubi biti instaliran ruski satelitski sistem GLONASS. „Traju pripreme da se na Kubi razmesti …\nPOSLE RUSKE UPOZORAVAJUĆE PORUKE IZRAELU, NAGLO PRESTALI NAPADI NA SIRIJU– EVO ŠTA SE DEŠAVA\nUprkos glasnim izjavama koje svakodnevno daje izraelski politički i vojni vrh, od 17. septembra više nema izveštaja o napadima na Siriju. Dana 17. septembra je izraelski napad na sirijsku obalu stvorio haos u protivvazdušnoj odbrani i oboren je ruski avion s 15 članova posade. Ruski avion je pogodila sirijska protivvazdušna odbrana, jer se izraelski avion …\n„Kod Rusa postoji nešto što mi nemamo, i zbog toga su oni najveći na svetu a mi smo razdeljeni…“\n„Naravno da nema budućnosti bez prošlosti. Ono što jedan narod čini narodom nije teritorija, nije prirodno bogatstvo, već snaga kulture, duhovna snaga. Dakle, sve ono što je nevidljivo. Mi možemo svoj život da nastavimo kao Rumuni ili Grci i ništa se u našem životu bitno neće izmeniti, osim što ćemo …\nVELIKI PLAN I KONTRAOFANZIVA RUSIJE: PUTIN SE U PARIZU UKLJUČUJE U PREGOVORE O KOSOVU!?\nIako i srpska i albanska strana negiraju da bi na obeležavanju stogodišnjice savezničke pobede u Prvom svetskom ratu u Parizu 11. novembra (Dan primirja) moglo da dođe do razgovora lidera velikih sila o Kosovu i Metohiji, taj događaj bio bi idealna prilika za tako nešto. Francuski predsednik Emanuel Makron ugostiće …


Donacija Centru za autizam - YU ECO RTV\nNaslovna / Društvo / Donacija Centru za autizam\nDonacija Centru za autizam\nGoran 22 децембра, 2017\tDruštvo Napiši komentar 104 Pregledi\nGradskom centru za autizam danas je uručena donacija u vidu novih pvc prozora, pomoć kompanije „Joviste“ koja će prozore i ugraditi. Vrednost donacije je 85.000 dinara, a u Centru ističu da im je ova pomoć stigla u pravi čas jer ne samo što će omogućiti da prostorije budu toplije već će i smanjiti troškove grejanja objekta u kojem se nalaze.\nGradski centar za autizam pruža podršku deci sa autizmom kao i njihovim roditeljima koji se suočavaju sa brojnim problemima. Jedna od majki koja je potražila pomoć u ovom Centru za svog sina, je i Laura Gedović. Ona kaže da za kratko vreme koliko njen sin dolazi u Centar primećuje koliko mu znači rad sa stručnjacima i boravak u okruženju koje je njemu prilagođeno.\nNajvažnija uloga Centra za autizam jeste podrška roditeljima i deci kroz različite vrste raznih radionica, u vidu Letnje školice, a trenutno se sprovode aktivnosti ponedeljkom, sredom i petkom. U Centru ističu da je najvažnije postaviti dijagnozu na vreme jer prođe mnogo vremena od pojave prvih problema pa do uspostavljanje dijagnoze autizma, a za to vreme roditelji i dete su uskraćeni za sistemsku podršku koja je jako bitna i za roditelja i za dete. Dete sa autizmom zahteva dvadesetčetvoročasovnu negu s jedne strane, a s druge strane potrebna mu je pomoć stručnjaka kako bi razvilo svoj potencijal do maksimuma.\nIz Centra za autizam ističu važnu ulogu lokalne samouprave koja sufinansira uslugu ličnog pratioca sa 8000 dinara, finansira logopeda i podršku školama. Gradski centar za autizam osnovan je 2011. godine kada je od lokalne samouprave dobijena kuća na korišćenje. Kuća „Iza duge“ ima mnogo donatora, a finansira se putem konkursa i projekata i putem Javnih radova.\nPrethodna Klizanje za praznike\nSledeća Otkriveno u ventilacionom sistemu autobusa 14 boksova cigareta


Gospodin Milošević je na naše zadovoljstvo izabran da uzme učešće na Ministarskom Sastanku Mladih od 11og do 13og Maja u Turskoj koji se održao uporedo sa NATO Ministarskim Sastankom. Tokom ovog događaja učestvovao je u diskusijama sa visokim zvaničnicima NATO i ministrima inostranih poslova zemalja članica NATO kao i zemalja iz programa Partnerstvo za Mir. Tokom intervjua sa Zamenikom Generalnog Sekretara NATO Ambasadorom Aleksandrom Vershbow tema je bila koje korake NATO preduzima da unapredi globalnu bezbednost i kako se bore sa novim bezbednosnim pretnjama kao što su nasilni ekstremizam, sajber odbrana,a pričalo se i o krizi u Ukrajini.\nBiti deo ovako sjajnog događaja sa budućim svetskim liderima iz sveta, stavilo je u perspektivu koliko je bitno sarađivati za bolje sutra. Kao što je poznato Balkan je veoma nestabilan region kao što i sam naziv kaže. Bal i Kan su reči turskog porekla i znače Krv i Med. Tokom ova tri dana bilo je dosta ozbiljnih i plodnosnih diskusija sa diplomatama koji formiraju spoljnu politiku svojih zemalja. Veoma smo ponosni da kažemo da je gospodin Milošević mnogo doprineo u ovim diskusijama sa svojim opservacijama i komentarima.\nTokom radionica koje su organizovane, mladi lideri su bili zaduženi da pokušaju da pronađu inovativna rešenja za razne oblasti koje NATO smatra da bi mogle da se poboljšaju. U to spadaju Plan Akcione Spremnosti, Novi Strategijski Koncept i još nekoliko drugih. Gospodin Milošević je bio jedan od lidera u radionici u kojoj je učestvovao u kreiranju boljeg i efikasnijeg načina reakcije trupe SPEARHEAD i kako da se ceo sistem poboljša, uz podršku drugih relevantnih učesnika u ovoj radionici iz Sjedinjenih Američkih Država, Crne Gore i Azerbejdžana.\nAtlantski savet Srbije je veoma ponosan da je jedan od rukovodioca izabran da učestvuje i predstavlja Republiku Srbiju na veoma važnom skupu koji je organizovan od strane Asocijacija Atlantskog Sporazuma i Atlantski savet Turske. Nadamo se da će se događaji kao ovaj održavati i u budućnosti, da bi mogli da diskutujemo i da nađemo način da sprečimo buduće krize.


Danas, 24. novembra, započeo je trodnevni trening o prevenciji i borbi protiv trgovine decom namenjen radnicima u prosveti. Trening je organizovan sa ciljem podizanja svesti i senzibilizacije prosvetnih savetnika o složenosti problema trgovine decom, kao i o faktorima rizika i ranjivosti dece na trgovinu ljudima. Uz to, namera organizatora bila je i pokrenuti diskusiju o ulozi prosvetnih savetnika u prevenciji i suzbijanju trgovine decom, i proširiti njihovu percepciju o mogućem učešću u otkrivanju, obraćanju i upućivanju dece potencijalnih žrtava trgovine.\nZbog pandemije COVID19 i propisanih mera za suzbijanje širenja virusa, trening je prilagođen onlajn verziji. Prosvetni savetnici će biti u prilici da se upoznaju sa osnovnim konceptima i trendovima vezanim za trgovinu ljudima i trgovinu decom, kao i zakonodavnim, institucionalnim i operativnim okvirima u Srbiji koji regulišu bezbednost dece. Kroz ove tematske oblasti oko 20 polaznika/ca vodi edukativni tim ASTRE, koji čine: Marija Anđelković, Jasmina Krunić i Marija Vukašinović.\nObuka je organizovana kao deo projekta „Prevencija i borba protiv trgovine ljudima u Srbiji“, koji se realizuje u okviru zajedničkog programa Evropske unije i Saveta Evrope „Horizontal Facility for the Western Balkans and Turkey II“.


SVET KOMPJUTERA - NA LICU MESTA - Adacta konferencija\nSa više od 430 zaposlenih u sedam zemalja, Adacta nastupa kao regionalni lider u oblasti integracije poslovnih rešenja iz oblasti upravljanja resursima (ERP), upravljanja odnosima sa klijentima (CRM) i poslovne analitike (BI). Posle više od 400 uspešeno implementiranih projekata, kompanija je lane po prvi put ubeležila promet veći od 25 miliona evra na nivou grupe. „Posebno smo zadovoljni radom beogradske kancelarije, koja je dobila 20 novih kolega i završila 20 značajnih projekata, ostvarujući povećanje prihoda od 20 odsto” – rekao je Matjaž Fajfar, direktor beogradske kancelarije kompanije Adacta na konferenciji za novinare koja je održana 24. marta u Beogradu.\nAdacta je ovom prilikom predstavila i Microsoft Dynamics 365, novi set cloud poslovnih rešenja koja nude najviši stepen pouzdanosti, sigurnosti i dostupnosti. „Kao najveću prednost istakao bih cenu, koja je manje opterećujuća po kompaniju koja uvodi rešenje. Ono što bih posebno istakao jeste skalabilnost, tako da, ukoliko ste proizvodna kompanija koja sezonski zapošljava veći broj radnika, samo u određenom periodu možete povećati potrebne resurse cloud rešenja koje koristite.” – objasnio je direktor prodaje beogradske Adacte, Ivan Đolić.\nKompanije Adacta i Microsoft sada nude i poslovna rešenja sa sufiksom „365” (Microsoft Dynamics 365, Office 365), Microsoftove cloud pakete za mala i srednja preduzeća koji su zasnovani na platformi Microsoft Azure. „Zaista snažno verujemo da su ovakva rešenja idealna za srpsku privredu, jer kompanije sada mogu i bez velikih novčanih ulaganja da donesu globalnu praksu u svoje okruženje. Više ne govorimo o inicijalnom ulaganju od 100 ili 200 hiljada evra, već o mesečnim paušalima od jedne do tri hiljade evra.” – zaključio je gospodin Đolić, uz napomenu da je i period implementacije, koji se ranije merio kvartalima, sada znatno kraći i iznosi najviše nekoliko nedelja.


Stranka ispred stručnosti - Istinomer\n„U lokalnom parlamentu boriću se za odgovornu vlast, za jake institucije i stabilnu opštinu. Boriću se za depolitizovanje kadrovske politike.“\nNakon završetka lokalnih izbora i prebrojavanja glasova u Čačku je vlast formirala kolacija Nova Srbija – DSS, SPS-PUPS i SRS. Osim obećanja jednog od lidera lokalne SRS Momčila Vujičića da će se boriti za depolitizaciju kadrovske politike u lokalnoj samoupravi, slične izjave stizale su i od drugih koalicionih partnera. Nažalost, takve najave se nisu ostvarile. Prema potpisanom koalicionom ugovoru svaka stranka dobila je na „staranje“ po neko javno preduzeće ili ustanovu. I ovoga puta politička pripadnost imala je presudan uticaj na kadrovsku politiku.\n„Potpisnici koalicionog sporazuma preuzeli su odovornost za funkcionisanje javnih preduzeća i ustanova, te će tako koalicija NS-DSS rukovoditi javnim preduzećima Gradac, Komunalac, JKP Čačak, Moravac i ustanovama Dom kulture, Narodni muzej, Ustanova za kulturno obrazovnu delatnost Kosta Milošević i PU Radost. Radikali su preuzeli odgovornost za funkcionisanje Gradskog zelenila i JP Parking servis. Kadrovi iz ove partije rukovodiće i Turističkom organizacijom, Međuopštinskim istorijskim arhivom, Centrom za socijalni rad i primarnom zdravstvenom zaštitom. Politički savez SPS-PUPS daće svoje kadrove za rukovodeća mesta u JKP Vodovod, SRC Mladost, Gradskoj biblioteci, Galeriji Nadežda Petrović i Apotekarskoj ustanovi Čačak.“\nČačanski glas, 30. 5. 2008. godine\nBudući da je član Gradskog veća Momčilo Vujičić izneo da je jedan od njegovih ciljeva depolitizacija kadrovske politike, a da je kasnije, potpisivanjem koalicionog sporazuma, odustao od toga Istinomer mu dodeljuje ocenu „nedosledno“.\nstranke lokalna vlast Čačak javna preduzeća SRS stranačko zapošljavanje